cyanic-selkie/wikianc huggingface dataset:
ഒമോവുമി ദാദ
കരിയർ
യൂണിവേഴ്സിറ്റിയിൽ പഠിക്കുമ്പോൾ സ്റ്റേജ് നാടകങ്ങളിൽ ചെറിയ ഭാഗങ്ങൾ എടുത്താണ് ദാദ തന്റെ അഭിനയ ജീവിതം ആരംഭിച്ചത്. ഫെമി ഒകെ സംവിധാനം ചെയ്ത മൊറെമി അജാസോറോ എന്ന നാടകത്തിലായിരുന്നു അവരുടെ ആദ്യത്തെ പ്രധാന സ്റ്റേജ് പ്രകടനം. 2013-ൽ, മുതിർന്ന നൈജീരിയൻ നടൻ തുഞ്ചി സോട്ടിമിറിനോടൊപ്പം ഓയ എന്ന സിനിമയിൽ അഭിനയിച്ചുകൊണ്ട് അവർ തന്റെ സിനിമാ ജീവിതം ആരംഭിച്ചു. തുടർന്ന് കുൻലെ അഫോളയൻ സംവിധാനം ചെയ്ത ഒമുഗ്വോ, പേഷ്യൻസ് ഒസോക്വോർ, അയോ അദേസന്യ എന്നിവയുൾപ്പെടെ മറ്റ് ശ്രദ്ധേയമായ ചിത്രങ്ങളിൽ അഭിനയിച്ചു.
എബോണിലൈഫ് ടിവി സീരീസ് മാരീഡ് ടു ദി ഗെയിം, ബെസ്റ്റ് ഫ്രണ്ട്സ്, ഡിസ്നിയുടെ "സിൻഡ്രെല്ല" യുടെ ആഫ്രിക്കൻ അഡാപ്റ്റേഷൻ എന്നിവയുൾപ്പെടെ നിരവധി ടെലിവിഷൻ പരമ്പരകളിൽ ദാദ അഭിനയിച്ചിട്ടുണ്ട്. എം-നെറ്റ് ടെലിവിഷൻ സീരീസായ ജെമേജിയിലും അവർ അഭിനയിക്കുന്നു. കൂടാതെ ടിൻസൽ, സോ റോംഗ് സോ റൈറ്റ്, നീഡിൽസ് ഐസ്, ബെല്ലാസ് പ്ലേസ് എന്നിവയിൽ വേഷങ്ങൾ ചെയ്തിട്ടുണ്ട്.
2017-ൽ, ലാഗോസ് സംസ്ഥാനം സൃഷ്ടിച്ചതിന്റെ 50-ാം വാർഷികം ആഘോഷിക്കുന്നതിനായി ലാഗോസ് സംസ്ഥാന സർക്കാർ അനുവദിച്ച പ്രവർത്തനങ്ങളുടെ ഭാഗമായി സ്വീകരിച്ച, നിരൂപക പ്രശംസ നേടിയ സ്റ്റേജ് പ്രൊഡക്ഷൻ ഇസലെ എക്കോ എന്ന സ്റ്റേജ് നാടകത്തിൽ ദാദ അവതരിപ്പിച്ചു.
2018-ൽ, 2019-ൽ റിലീസിന് തയ്യാറെടുക്കുന്ന നൈജീരിയയിലെ ആദ്യത്തെ മുഴുനീള ആനിമേഷൻ സിനിമയായ SADE ൽ സാഡെ എന്ന ടൈറ്റിൽ റോളിൽ ദാദയെ തിരഞ്ഞെടുത്തു.
2017 ഡിസംബറിൽ, അവാർഡ് നേടിയ നൈജീരിയൻ ചലച്ചിത്ര നിർമ്മാതാവും നിരൂപകനുമായ ചാൾസ് നോവിയ അവരെ നൈജീരിയയിലെ ഈ വർഷത്തെ മികച്ച നടിയായി നാമനിർദ്ദേശം ചെയ്തു.
കാൻസർ ബാധിതരായ കുട്ടികൾക്കുള്ള അവബോധത്തിനും പിന്തുണക്കും വേണ്ടി വാദിക്കുന്ന ദൈവ്യൻ ചിൽഡ്രൻ കാൻസർ ഫൗണ്ടേഷന്റെ അംബാസഡറാണ് ദാദ. യുവാക്കളുടെ ജീവിതത്തിൽ ഇടപഴകുന്നതിലും സമ്പന്നമാക്കുന്നതിലും ശ്രദ്ധ കേന്ദ്രീകരിക്കുന്ന ബ്രയാൻ വോട്ടാരി ഫൗണ്ടേഷന്റെ അംബാസഡർ കൂടിയാണ് അവർ.
അവലംബം
വർഗ്ഗം:1989-ൽ ജനിച്ചവർ വർഗ്ഗം:നൈജീരിയൻ ചലച്ചിത്രനടികൾ
റബീഅ് ഹസനി നദ്‌വി
ഇന്ത്യയിലെ ഒരു ഇസ്‌ലാമിക പണ്ഡിതനും നേതാവുമാണ് മുഹമ്മദ് റബീഅ് ഹസനി നദ്‌വി (ജനനം: ഒക്ടോബർ 1, 1929). അഖിലേന്ത്യാ മുസ്‌ലിം പേഴ്‌സണൽ ലോ ബോർഡിന്റെ അധ്യക്ഷൻ, ദാറുൽ ഉലൂം നദ്‌വത്തുൽ ഉലമയുടെ ചാൻസലർ, ഇസ്‌ലാമിക് ഫിഖ്ഹ് അക്കാദമിയുടെ രക്ഷാധികാരി, മുസ്‌ലിം വേൾഡ് ലീഗ് അംഗം തുടങ്ങി വിവിധങ്ങളായ മേഖലകളിൽ നേതൃത്വം നൽകിവരുന്ന അദ്ദേഹം ലോകത്തെ ഏറ്റവും സ്വാധീനമുള്ള 500 മുസ്‌ലിംകളിൽ അദ്ദേഹം പതിവായി രേഖപ്പെടുത്തപ്പെട്ടുവരുന്നു.
ജീവിതരേഖ
ഉത്തർപ്രദേശിലെ റെയ്ബറേലിക്കടുത്ത ടാകിയ കലനിൽ 1929 ഒക്റ്റോബർ 01-ന് മുഹമ്മദ് റബീഅ് ഹസനി ജനിച്ചു. എഴുത്തുകാരനും പണ്ഡിതനുമായ അബുൽ ഹസൻ അലി നദ്‌വിയുടെ അനന്തരവനാണ് അദ്ദേഹം.
റെയ്ബറേലിയിലെ പ്രാഥമിക വിദ്യാഭ്യാസ ശേഷം ദാറുൽ ഉലൂം നദ്‌വത്തുൽ ഉലമയിൽ ഉപരിപഠനമാരംഭിച്ച മുഹമ്മദ് റബീഅ് ഹസനി, 1957-ൽ വിദ്യാഭ്യാസം പൂർത്തീകരിച്ചു. അതേസ്ഥാപനത്തിൽ അധ്യാപകനായി പ്രവർത്തനമാരംഭിച്ച അദ്ദേഹം 1993-ൽ സ്ഥപനത്തിന്റെ വൈസ് ചാൻസലർ ആയി മാറി. അറബിയിലും ഉർദുവിലുമായി 30-ലധികം പുസ്തകങ്ങൾ അദ്ദേഹത്തിന്റേതായി ഉണ്ട്
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യയിലെ സുന്നി-മുസ്ലിം പണ്ഡിതർ വർഗ്ഗം:ഉർദു എഴുത്തുകാർ വർഗ്ഗം:1929-ൽ ജനിച്ചവർ
ഖൈബർ പഖ്തുൻഖ്വ
പാകിസ്താനിലെ നാല് പ്രവിശ്യകളിൽ ഒന്നാണ് ഖൈബർ പഖ്തുൻഖ്വ. രാജ്യത്തിന്റെ വാടക്ക്-പടിഞ്ഞാറൻ ഭാഗത്ത് സ്ഥിതി ചെയ്യുന്നു. മുൻപ്(1901–55)വടക്ക്-പടിഞ്ഞാറൻ അതിർത്തി പ്രദേശം എന്നാണറിയപ്പെട്ടിരുന്നത്. ഈ പ്രദേശത്തെ വലിയ നഗരവും പ്രവിശ്യയുടെ തലസ്ഥാനവും പെഷവാർ ആണ്.
അവലംബം
വർഗ്ഗം:പാകിസ്താനിലെ പ്രവിശ്യകൾ വർഗ്ഗം:ഡ്യൂറണ്ട് രേഖ വർഗ്ഗം:ഖൈബർ പഖ്തുൻഖ്വ
കൽപ്പാത്തി വിശ്വനാഥസ്വാമിക്ഷേത്രം
കേരളത്തിലെ പാലക്കാട് ജില്ലയിലെ കൽപ്പാത്തി ഗ്രാമത്തിൽ, ഭാരതപ്പുഴയുടെ പോഷകനദിയായ കൽപ്പാത്തിപ്പുഴയുടെ കരയിൽ സ്ഥിതിചെയ്യുന്ന ഒരു അറിയപ്പെടുന്ന ശിവപാർവതി ക്ഷേത്രമാണ് കൽപ്പാത്തി ശ്രീ വിശാലാക്ഷീ സമേത വിശ്വനാഥക്ഷേത്രം. ഉത്തർ‌പ്രദേശിലെ വാരാണസിയിൽ സ്ഥിതിചെയ്യുന്ന പ്രസിദ്ധ കാശി വിശ്വനാഥ ക്ഷേത്രത്തിലെ അതേ സങ്കല്പത്തിൽ ശിവഭഗവാനും കാശിയിലെ തന്നെ പ്രസിദ്ധമായ ശക്തിപീഠമായ വിശാലാക്ഷി ക്ഷേത്രത്തിലെ അതേ ഭാവത്തിൽ പാർവ്വതീദേവിയും കുടികൊള്ളുന്ന ഈ ക്ഷേത്രം 1425 എ.ഡി.യിൽ‍ നിർമ്മിച്ചു എന്നാണ് വിശ്വസിച്ചുവരുന്നത്. ഭൂനിരപ്പിൽ നിന്നുതാഴെ സ്ഥിതിചെയ്യുന്ന ക്ഷേത്രമായതിനാൽ ഇതിന് കുണ്ടുകോവിൽ എന്നും പേരുണ്ട്. ദക്ഷിണാമൂർത്തി, ഗംഗാധരൻ, കാലഭൈരവൻ, ചണ്ഡികേശ്വരൻ എന്നീ ശിവന്റെ വിവിധ ഭാവങ്ങളും, ഗണപതി, വള്ളി-ദേവസേന സമേതനായ സുബ്രമണ്യൻ, സൂര്യൻ, നാഗദൈവങ്ങൾ തുടങ്ങിയ ഉപദേവതകളും ഈ ക്ഷേത്രത്തിലുണ്ട്. തമിഴ് ബ്രാഹ്മണരുടെ അഗ്രഹാരങ്ങൾ സ്ഥിതിചെയ്യുന്ന കൽ‌പാത്തി ഗ്രാമം കേരളത്തിലെ ആദ്യത്തെ തമിഴ് ബ്രാഹ്മണ കുടിയേറ്റ പ്രദേശങ്ങളിൽ ഒന്നാണ്. ശിവക്ഷേത്ര നിർമ്മാണത്തോടനുബന്ധിച്ചാണ് ഇവർ ഇവിടേക്ക് കുടിയേറിയത്. തമിഴ്നാട്ടിലെ ക്ഷേത്രങ്ങളുമായി സാമ്യമുള്ള പൂജാരീതി പിന്തുടരുന്ന ഈ ക്ഷേത്രത്തിൽ സമീപ ക്ഷേത്രങ്ങളുമായി ചേർന്നു എല്ലാ വർഷവും നടക്കുന്ന ഒരു പ്രസിദ്ധമായ ഉത്സവമാണ് കൽപ്പാത്തി രഥോത്സവം. തുലാമാസത്തിലെ 27, 28, 29 ദിവസങ്ങളിലാണ് ഈ ചടങ്ങ് നടന്നുവരുന്നത്. പാലക്കാട്ടെ ഏറ്റവും വലിയ ക്ഷേത്രോത്സവങ്ങളിലൊന്നായ ഇതിൽ ലക്ഷക്കണക്കിന് ആളുകളാണ് പങ്കെടുക്കുന്നത്. ഇതുകൂടാതെ ശിവരാത്രിയും വിശേഷമാണ്. മലബാർ ദേവസ്വം ബോർഡിനു കീഴിലാണ് ഈ ക്ഷേത്രത്തിന്റെ ഭരണം നടന്നുപോരുന്നത്.
ഐതിഹ്യം
ഇന്നത്തെ തമിഴ്നാട്ടിൽ സ്ഥിതിചെയ്യുന്ന മായാവാരം (മയിലാടുതുറൈ) എന്ന സ്ഥലത്ത് താമസിച്ചിരുന്ന ലക്ഷ്മിയമ്മാൾ എന്ന ഒരു തമിഴ് ബ്രാഹ്മണസ്ത്രീയ്ക്ക് കാശീദർശനത്തിനിടയിൽ ഗംഗാനദിയിൽ നിന്ന് ഒരു ശിവലിംഗം ലഭിയ്ക്കുകയുണ്ടായി. മടക്കയാത്രയിൽ പല ക്ഷേത്രങ്ങളിലും ദർശനം കഴിഞ്ഞ അവർ ഇന്ന് ക്ഷേത്രമിരിയ്ക്കുന്ന സ്ഥലത്തെത്തിയപ്പോൾ പ്രസ്തുത ശിവലിംഗം ഇറക്കിവച്ച് വിശ്രമിയ്ക്കാനിരുന്നു. അല്പസമയം കഴിഞ്ഞ് ശിവലിംഗം എടുക്കാൻ ശ്രമിച്ച ലക്ഷ്മിയമ്മാൾക്ക്, പക്ഷേ അത് എടുക്കാൻ സാധിച്ചില്ല. ആ സമയത്ത് ഞാൻ ഇവിടെയിരിയ്ക്കാൻ ആഗ്രഹിയ്ക്കുന്നു എന്ന അശരീരി അവിടെ മുഴങ്ങി. ഭഗവാന്റെ അരുളപ്പാടാണ് ഇതെന്ന് വിശ്വസിച്ച ലക്ഷ്മിയമ്മാൾ, അവിടെ ക്ഷേത്രം പണിയാൻ തീരുമാനിയ്ക്കുകയായിരുന്നു. അതിന് അനുവാദം ചോദിച്ച അവർ, അന്നത്തെ പാലക്കാട്ട് രാജാവായിരുന്ന ഇട്ടിക്കൊമ്പി അച്ചനെ സമീപിയ്ക്കുകയും അദ്ദേഹത്തിൽ നിന്ന് ക്ഷേത്രം പണിയാനുള്ള അനുവാദം വാങ്ങിച്ചെടുക്കുകയും ചെയ്തു. എന്നാൽ, തന്റെ നാട്ടിലെ പൂജാരീതികളാകണം ക്ഷേത്രത്തിൽ നടത്തേണ്ടത് എന്നൊരു നിർബന്ധവും ലക്ഷ്മിയമ്മാൾ രാജാവിനുമുന്നിൽ വച്ചു. അതനുസരിച്ചാണ് തമിഴ്നാട്ടിലെ പലയിടങ്ങളിൽ നിന്നും തമിഴ് ബ്രാഹ്മണർ പാലക്കാട്ടേയ്ക്ക് കുടിയേറുന്നത്. അങ്ങനെ കുടിയേറിയവരിൽ ഒരുകൂട്ടർ കൽപ്പാത്തിപ്പുഴയുടെ കരയിൽ താമസമുറപ്പിച്ചു. അവരാണ് പിൽക്കാലത്ത് ക്ഷേത്രത്തിലെ പൂജാദികാര്യങ്ങൾ ഏറ്റെടുത്തത്. തമിഴ്നാട്ടിലെ ക്ഷേത്രങ്ങളുടെ മാതൃകയിലാണ് ഈ ക്ഷേത്രവും പണിതത്. കാശിയിലെ അതേ സങ്കല്പത്തിൽ തന്നെ ഇവിടെ ശിവപാർവ്വതിമാരെ കുടിയിരുത്തുകയും ഉപദേവതകൾക്ക് സ്ഥാനമൊരുക്കുകയും ചെയ്തു. അങ്ങനെയാണ് കൽപ്പാത്തിയിലെ മഹാക്ഷേത്രം നിലവിൽ വന്നത്.
ക്ഷേത്രപരിസരവും മതിലകവും
കൽപ്പാത്തി ദേശത്തിന്റെ ഹൃദയഭാഗത്ത്, കൽപ്പാത്തിപ്പുഴയുടെ തെക്കേക്കരയിലാണ് ക്ഷേത്രം സ്ഥിതിചെയ്യുന്നത്. കിഴക്കോട്ടാണ് ക്ഷേത്രദർശനം. ഭൂനിരപ്പിൽ നിന്നുതാഴെ കിടക്കുന്ന ക്ഷേത്രത്തിലേയ്ക്ക് ചെല്ലാൻ കിഴക്കുഭാഗത്ത് പതിനെട്ടുപടികളുണ്ട്. ശബരിമലയിൽ പടികയറിയാണ് പോകുന്നതെങ്കിൽ ഇവിടെ ഇറങ്ങിയാണെന്നത് ശ്രദ്ധേയമാണ്. ക്ഷേത്രത്തിന്റെ മൂന്നുഭാഗത്തും അഗ്രഹാരങ്ങളും ചെറുകടകളും കാണാം. ക്ഷേത്രത്തിന്റെ കിഴക്കേ കവാടത്തിന് മുകളിലായി ശിവകുടുംബത്തിന്റെ രൂപം കൊത്തിവച്ചിട്ടുണ്ട്. ക്ഷേത്രത്തിന്റെ മുൻഭാഗം പുതിയ കല്പാത്തി എന്നും പിൻഭാഗം പഴയ കല്പാത്തി എന്നും അറിയപ്പെടുന്നു.
അവലംബം
വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
വിപ്പ് (രാഷ്ട്രീയം)
ഒരു രാഷ്ട്രീയ പാർട്ടിയിലെ അംഗങ്ങളുടെ സ്വാഭാവം പാർളമെന്റിലും നിയമസഭയിലും നിയന്ത്രിക്കുന്നതിന് വേണ്ടി ഓരോ രാഷ്ട്രീയ പാർട്ടികളും നിയമിക്കുന്ന വ്യക്തിയാണ് വിപ്പ്. സഭയിൽ പ്രാധാന ചർച്ചകളും വോട്ടെടുപ്പും നടക്കുന്ന ദിവസങ്ങളിൽ നിശ്ചയമായും അംഗങ്ങൾ ഹാജരാകണമെന്നും പാർട്ടി പറയുന്ന രീതിയിൽ തന്നെ വോട്ടു ചെയ്യണമെന്നും നൽകുന്ന നിർദ്ദേശത്തെയും വിപ്പ് എന്നാണ് പറയുന്നത്. ഒരു രാഷ്ട്രീയ പാർട്ടിയിലെ അംഗം വിപ്പ് ലംഘിച്ചാൽ കൂറുമാറ്റ നിരോധന നിയമ പ്രകാരം അയാൾ അയോഗ്യനാകുന്നതാണ്.
വർഗ്ഗം:വിപ്പ് (രാഷ്ട്രീയം)
മലബാർ മഹ്സീർ
കേരളത്തിൽ കാണപ്പെടുന്ന ഒരിനം കുയിൽമീനാണ് ടോർ മലബാറിക്കസ് എന്ന മലബാർ മഹ്‌സീർ.
സ്റ്റുഡറ്റൻലാൻറ്
ലഘുചിത്രം|ചെക്ക് റിപ്പബ്ലിക്കിൻറെ നിയന്ത്രണത്തിലുള്ള പ്രദേശം.പക്ഷെ ഇവിടുത്തുകാർ ജർമ്മൻ ഭാഷയാണ് കൂടുതലായും സംസാരിക്കുന്നത്. പ്രധാനമായും സുഡെറ്റൻ ജർമ്മൻകാർ താമസിച്ചിരുന്ന മുൻ ചെക്കോസ്ലോവാക്യയുടെ വടക്കൻ, തെക്ക്, പടിഞ്ഞാറൻ പ്രദേശങ്ങളുടെ ചരിത്രപരമായ ജർമ്മൻ നാമമാണ് സ്റ്റുഡറ്റൻലാൻറ് (Sudetenland). ഓസ്ട്രിയൻ സാമ്രാജ്യത്തിന്റെ കാലം മുതൽ അതിർത്തി ജില്ലകളായ ബോഹെമിയ, മൊറാവിയ, ചെക്ക് സിലേഷ്യ എന്നിവിടങ്ങളിൽ ജർമ്മൻ സംസാരിക്കുന്നവർ കൂടുതലായിരുന്നു.
"സുഡെറ്റൻ‌ലാൻ‌ഡ്" എന്ന വാക്ക് ഇരുപതാം നൂറ്റാണ്ടിന്റെ ആരംഭം വരെ നിലവിൽ വന്നില്ല, ഒന്നാം ലോക മഹായുദ്ധത്തിനുശേഷം നൂറ്റാണ്ടിന്റെ ഏകദേശം രണ്ട് പതിറ്റാണ്ട് വരെ പ്രാധാന്യം ലഭിച്ചില്ല. ജർമ്മൻ ആധിപത്യമുള്ള ഓസ്ട്രിയ-ഹംഗറി വേർപെടുത്തിയപ്പോൾ സുഡെറ്റൻ ജർമ്മൻകാർ പുതിയ രാജ്യമായ ചെക്കോസ്ലോവാക്യയിൽ താമസിക്കുന്നതായി കണ്ടെത്തി. 1938 ലെ സുഡെറ്റൻ പ്രതിസന്ധി ജർമനിയുടെ പാൻ-ജർമ്മനിസ്റ്റ് സുഡെറ്റൻ‌ലാൻഡിനെ ജർമ്മനിയുമായി കൂട്ടിച്ചേർക്കണം എന്ന ആവശ്യങ്ങളാൽ പ്രകോപിപ്പിക്കപ്പെട്ടു. ഇത് പിന്നീട് മ്യൂണിക്ക് കരാറിനുശേഷം സംഭവിച്ചു. അതിർത്തി പ്രദേശത്തിന്റെ ഒരു ഭാഗം പോളണ്ട് ആക്രമിക്കുകയും കൂട്ടിച്ചേർക്കുകയും ചെയ്തു. രണ്ടാം ലോക മഹായുദ്ധത്തിനുശേഷം ചെക്കോസ്ലോവാക്യ പുനർനിർമിച്ചപ്പോൾ, സുഡെറ്റൻ ജർമ്മൻകാർ പുറത്താക്കപ്പെട്ടു, ഇന്ന് ഈ പ്രദേശം ചെക്ക് സംസാരിക്കുന്നവർ മാത്രമായി വസിക്കുന്നു.
സുഡെറ്റൻ‌ലാൻ‌ഡ് എന്ന വാക്ക് ഒരു ജർമ്മൻ ഭൂപ്രദേശമാണ്. അതായത് "രാജ്യം", വടക്കൻ ചെക്ക് അതിർത്തിയിലും ലോവർ സിലേഷ്യയിലും (ഇപ്പോൾ പോളണ്ടിൽ) കാണപ്പെടുന്ന സുഡെറ്റൻ പർവതനിരകളുടെ പേരിൽ നിന്നാണ് സുഡെറ്റൻ. എന്നിരുന്നാലും, സുഡെറ്റൻലാൻഡ് ആ പർവതങ്ങൾക്കപ്പുറത്തുള്ള പ്രദേശങ്ങളും ഉൾക്കൊള്ളുന്നു.
ഇപ്പോൾ ചെക്ക് പ്രദേശങ്ങളായ കാർലോവി വാരി, ലിബറക്, ഒലോമൗക്ക്, മൊറാവിയ-സിലേഷ്യ, ഓസ്റ്റാ നാഡ് ലാബെം എന്നിവയുടെ ഭാഗങ്ങൾ സുഡെറ്റൻ‌ലാൻഡ് എന്നറിയപ്പെടുന്നു.
ടോർ രമാദേവി
പശ്ചിമഘട്ടത്തിൽ നിന്നുള്ള വംശനാശ ഭീഷണി നേരിടുന്ന ശുദ്ധജല മത്സ്യമാണ് ഓറഞ്ച് ഫിന്നഡ് മഹ്‌സീർ, ഹംപ്-ബാക്കഡ് മഹ്‌സീർ എന്നും അറിയപ്പെടുന്ന ടോർ രെമാദേവി. കുയിൽ മീൻ കുടുംബത്തിൽ ഉൾപ്പെടുന്ന ഇവ കാവേരി നദീതടത്തിലാണ് കാണപ്പെടുന്നത്.
കവലെദുർഗ്ഗ
ഷിമോഗയിലെ തീർത്ഥഹള്ളിയിൽ നിന്ന് 18 കിലോമീറ്റർ (11 മൈൽ) ദൂരെയുള്ള 9-ാം നൂറ്റാണ്ടിലെ ഒരു കോട്ടയാണ് കവലെദുർഗ്ഗ കോട്ട (കന്നഡ ಕವಲೇದುರ್ಗದ ಕೋಟೆ)
ചരിത്രം
9 നൂറ്റാണ്ടിൽ നിർമ്മിച്ച ഈ കോട്ട പതിനാലാം നൂറ്റാണ്ടിൽ ചെലൂവരംഗപ്പയാണ് നവീകരിച്ചത്. ഭുവനഗിരി എന്നും അറിയപ്പെടുന്ന കവലെദുർഗ്ഗ കെലഡിയുടെ വിജയനഗര ഭരണാധികാരികളുടെ കീഴിലുള്ള വിപ്ലവകാരികളായ നായകന്മാരുടെ ശക്തികേന്ദ്രമായിരുന്നു. എന്നാൽ പിന്നീട് വിജയനഗര സാമ്രാജ്യ പതനത്തിനു ശേഷം നായകന്മാർ സ്വതന്ത്രരായി.
പുറം കണ്ണികൾ
വർഗ്ഗം:കർണാടകയിലെ കെട്ടിടങ്ങളും നിർമ്മിതികളും വർഗ്ഗം:കർണാടകത്തിലെ കോട്ടകൾ വർഗ്ഗം:കോട്ടകൾ
മോഡേൺ പെന്റത്ലോൺ
അഞ്ച് വ്യത്യസ്ത കായിക മത്സരങ്ങൾ അടങ്ങിയ ഒരു ഒളിമ്പിക് മത്സര ഇനമാണ് മോഡേൺ പെന്റത്‌ലോൺ. ഫെൻസിംഗ്, 200 മീറ്റർ ഫ്രീസ്റ്റൈൽ നീന്തൽ, ഓപൺ ജംപിങ്, ഷൂട്ടിങ്, 3200 മീറ്റർ ക്രോസ് കൺട്രി ഓട്ടം എന്നിവയടങ്ങിയതാണിത്. 1912 മുതൽ ഒളിമ്പിക് ഗെയിംസിലെ ഒരു പ്രധാന മത്സരഇനമാണ് മോഡേൺ പെന്റത്‌ലോൺ. ഇതിനെ ഒളിമ്പിക്‌സിൽ നിന്ന് നീക്കാനുള്ള ശ്രമങ്ങൾ നടന്നിരുന്നു. 1949 മുതൽ വർഷം തോറും മോഡേൺ പെന്റത്‌ലോൺ ലോക ചാംപ്യൻഷിപ്പ് നടക്കുന്നുണ്ട്. യഥാർത്ഥത്തിൽ ഈ മത്സരം നാലോ അഞ്ചോ ദിവസം വെച്ചാണ് നടത്തുന്നത്. 1996ൽ ഇത് ഒരു ഏകദിന മത്സരമായി നടന്നു. അന്ന് കൂടുതൽ പ്രേക്ഷകർ ഇത് കാണാനെത്തിയിരുന്നു. യൂനിയൻ ഇന്റർനാഷണൽ ഡെ പെന്റത്‌ലോൺ മോഡേൺ (യുഐപിഎം) ആണ് ഈ മത്സരത്തിന്റെ ഭരണ സമിതി.ലോകത്തിലെ എല്ലാ ഭൂഖണ്ഡങ്ങളുലുമുള്ള 90 രാജ്യങ്ങളും ഈ അന്താരാഷ്ട്ര കായിക മത്സരത്തിന്റെ ഭരണസമിതിയിലുണ്ട്.
ചരിത്രം
മോഡേൺ പെന്റത്‌ലോൺ തുടങ്ങിയ സംബന്ധിച്ച് തർക്കം നിലനിൽക്കുന്നുണ്ട്. ഫ്രഞ്ച് ചരിത്രകാരനും വിദ്യാഭ്യാസ പ്രവർത്തകനുമായ ബാരൺ പിയറി ഡെ ഫ്രെഡിയാണ് ഇതിന്റെ സ്ഥാപകൻ എന്നാണ് ഒരു അഭിപ്രായം. ആധുനിക ഒളിമ്പിക്‌സ് ഗെയിംസിന്റെ സ്ഥാപകനും ഇന്റർനാഷണൽ ഒളിമ്പിക് കമ്മിറ്റിയുടെ രണ്ടാമത്തെ പ്രസിഡന്റുമായിരുന്നു ഇദ്ദേഹം എന്നാൽ, സ്വീഡിഷ് ആർമി ഉദ്യോഗസ്ഥനും ഇന്റർനാഷണൽ ഒളിമ്പിക് കമ്മിറ്റി അംഗവുമായിരുന്ന വിക്ടർ ഗുസ്റ്റാഫ് ബ്ലാക് ആണ് മോഡേൺ പെന്റത്‌ലോൺ മത്സരത്തിന്റെ സ്ഥാപകൻ എന്നാണ് മറ്റോരു പ്രബലമായ അഭിപ്രായം. സ്വീഡിഷ് സ്‌പോട്‌സിന്റെ പിതാവായാണ് ഇദ്ദേഹം അറിയപ്പെടുന്നത്.. The name derives from the Greek péntathlon "contest of five events".
അവലംബം
വർഗ്ഗം:കായികം
സ്റ്റോയിക്ക് തത്വചിന്ത
സ്റ്റോയിസിസം (Greek Στωικισμός) അഥവാ സ്റ്റോയിക്ക് തത്ത്വചിന്ത ഒരു ഗ്രീക്ക് തത്ത്വചിന്താധാരയാണ്. ഇതിന്റെ ഉപജ്ഞാതാവ് ബി സി മൂന്നാം നൂറ്റാണ്ടിൽ ജീവിച്ചിരുന്ന സെനോ ഒഫ് സിറ്റിയം എന്ന ഗ്രീക്ക് ചിന്തകനാണ്. മനുഷ്യനെ ശോകത്തിലാഴ്ത്തുന്ന അസൂയ, വിദ്വേഷം, അത്യാഗ്രഹം എന്നീ വികാരങ്ങൾ തെറ്റായ ജീവിതവീക്ഷണത്തിൽ നിന്നുണ്ടാവുന്നതാണെന്നും, ധാർമ്മികവും, ധൈഷണികവുമായ പരിശുദ്ധി നിലനിർത്തുന്ന ഒരു താത്വികൻ എപ്പോഴും ശോകവിമുക്തനായിരിക്കും എന്ന് സ്റ്റോയിക്കുകൾ വിശ്വസിക്കുന്നു. നിയതിവാദവും സ്വതന്ത്ര ഇച്ഛയും തമ്മിലുള്ള ബന്ധത്തെക്കുറിച്ച് ബോധവാന്മാരായിരുന്ന സ്റ്റോയിക്കുകൾ ജീവിതത്തിൽ സന്തുലിതമായ ഇച്ഛ നിലനിർത്തുന്നത് വഴി താത്വികനു തന്റെ ധാർമ്മികവും, ധൈഷണികവുമായ പരിശുദ്ധി നിലനിർത്താൻ പറ്റുമെന്ന് വിശ്വസിക്കുന്നു. സ്റ്റോയിക്കുകളുടെ വിശ്വാസം അനുസരിച്ച് ഒരു വ്യക്തിയുടെ മാന്യത വിലയിരുത്തേണ്ടത് അയാളുടെ വാക്കുകളിൽ നിന്നല്ല അയാളുടെ പ്രവൃത്തിയിൽ നിന്നാകുന്നു. പ്രധാനമായും ശരിയായ പ്രവൃത്തി കൊണ്ട് ഒരാൾക്ക് ശോകവിമുക്തനാകാൻ പറ്റും എന്നാണ് സ്റ്റോയിക് തത്ത്വചിന്ത നമ്മെ പഠിപ്പിക്കുന്നത്.
അവലംബം
വർഗ്ഗം:തത്ത്വശാസ്ത്രം
സൈനബ് ബിൻ‍ത് അലി
പ്രവാചകൻ മുഹമ്മദ് നബിയുടെ മകളായ ഫാത്തിമയിലും - മരുമകൻ അലി ദാമ്പത്യത്തിലുണ്ടായ മകളായിരുന്ന സയ്യിദത്ത് സൈനബ് ബിൻത് അലി (الـسَّـيّـدة زَيـنـب بـنـت عـلي, Also: 'Zainab' and 'Zeinab'). പ്രവാചകൻറെ മകളായ ഫാത്തിമയിലുണ്ടായ മകളായതിനാൽ അഹ് ലു ബൈത്തിൻറെ (അറബി: بَـيـت, Household). ആദ്യത്തെ ശ്രേണികളിലെ അംഗമാണ് സൈനബ്. പ്രവാചക കുടുംബത്തിലെ സന്താനപരമ്പര ആരംഭിക്കുന്നത് സൈനബിലൂടെ ആയതിനാൽ വലിയ പ്രധാന്യവും മഹത്ത്വവും മുസ്ലിം ലോകം സൈനബിന് നൽകിവരുന്നു.ത്യാഗത്തിൻറെയും ശക്തിയുടെയും മഹിതമായ സ്ഥാനം ഇവർക്ക് ഇസ്ലാമിക ചരിത്രത്തിലുണ്ട് അബ്ദുള്ള ഇബിൻ ജാഫർ എന്നിവരെയാണ് സൈനബ് വിവാഹം ചെയ്തത്.ഇതിൽ മൂന്ന് ആൺ കുട്ടികളും രണ്ട് പെൺകുട്ടികളുമുണ്ടായി. പിന്നീട് ഒരിക്കൽ സഹോദരനായ ഇമാം അൽ ഹുസൈൻ യസീദ് ഇബിൻ മുആവിയക്കെതിരെ നിലകൊണ്ടപ്പോൾ സൈനബും അലിയോടൊപ്പം ചേർന്നിരുന്നു. എഡി 680 ലായിരുന്നു അത്. (ഹിജ്റ 61ാം വർഷം) .കർബല യുദ്ധത്തിൽ അൽ-ഹുസൈനോടൊപ്പം ധീരമായി നിലകൊണ്ട സൈനബ്  കർബലയുടെ വീരപത്നി എന്നറിയപ്പെട്ടു.എഡി 681 ൽ ഇന്നത്തെ സിറിയയുടെ (പഴയ ശ്യാം) ദമസ്കസിലാണ് മരണപ്പെട്ടത്.അവരുടെ പേരിലുള്ള പള്ളിയും ഇവിടെ സ്ഥിതിചെയ്യുന്നു. വർഗ്ഗം:മലയാളേതര ഭാഷയിൽ എഴുത്തുകളുള്ള താളുകൾ വർഗ്ഗം:മലയാളേതര ഭാഷയിൽ എഴുത്തുകളുള്ള താളുകൾ
ആദ്യകാല ജീവിതം
അലിയിബിനു അബീ ത്വാലിബിൻറെയും ഭാര്യയും പ്രവാകൻ മുഹമ്മദ് നബിയുടെ മകളുമായ ഫാത്തിമ ദമ്പതികളിലെ മൂന്നാമത്തെ കുട്ടിയായിരുന്നു സൈനബ്. ഹിജ്റ അഞ്ചാം വർഷം മദീനയിലാണ് സൈനബ് ജനിച്ചതെന്നാണ് പ്രമാണങ്ങളിൽ നിന്നും ലഭിക്കുന്ന വിവരം.(ജമാദുൽ അവ്വൽ 5, ബുധനാഴ്ച/ഒക്ടോബർ 2, ജൂലിയൻ കലണ്ടർ പ്രകാരം എഡി 626 . അതെസമയം ശഅബാൻ ഒന്നിനാണ് സൈനബ് ജനിച്ചതെന്ന അഭിപ്രായവുമുണ്ട്. തൻറെ സഹോദരങ്ങളായ അൽ-ഹസനും, അൽ-ഹുസൈനും പേര് നൽകിയതുപോലെ പ്രവാചകൻ മുഹമ്മദ് നബിയാണ് സൈനബിനും പേര് വിളിച്ചത്.
അലങ്കാരം എന്നാണ് സൈനബ് എന്ന പേരിൻറെ അർഥം.ഇഗ്ലീഷിൽ"Zaynab" means "the adornment of her father" ( ഉറുദുവിൽ Walid ki Zeenat ).
വിവാഹവും കുടുംബ ജീവിതവും
വിവാഹതിയായിരുന്നുവെങ്കിലും തൻറെ കുടുംബത്തോടുള്ള ബന്ധത്തിൽ യാതൊരു കുറവും സൈനബ് വരുത്തിയിരുന്നില്ല.തൻറെ മകളോടും മരുമകനോടും അളവറ്റ വാത്സല്യത്തോടെയാണ് ഖലീഫയായ അലിയും പുലർത്തിയത്.ഹിജ്റ 37ാം വർഷം (657/65/8) അലി ഖലീഫയായി ചുമതയലേറ്റ് മദീനയിൽ നിന്നും കൂഫയിലേക്ക് പോകുമ്പോൾ സൈനബിനെയും മരുമകനായ അബ്ദുള്ളയേയും കൂടെകൂട്ടിയിരുന്നു . നാല് ആൺകുട്ടികളും ഒരു പെൺകുട്ടിയുമായണ് സൈനബിനുണ്ടായിരുന്നത്.അലി,ഔൻ,മുഹമ്മദ്,അബ്ബാസ് എന്നിവരായിരുന്നു ആൺകുട്ടികൾ.ഏക മകൾ ഉമ്മു ഖുൽസൂം.
സൈനബ് - കർബല യുദ്ധകാലത്ത്
ലഘുചിത്രം|260x260ബിന്ദു|സയ്യിദത്ത് സൈനബ് -ഉൽ-കുബറ പള്ളി,ദമസ്കസ്,അൽ-ശാം ലഘുചിത്രം|ദമസ്കസിലെ സൈനബ് പള്ളിയുടെ മിനാരം
അവലംബം
വർഗ്ഗം:അറബികൾ വർഗ്ഗം:മുഹമ്മദ് നബിയുടെ ബന്ധുക്കൾ വർഗ്ഗം:സ്വഹാബി സ്ത്രീകൾ
മൈക്രോബയോളജിസ്റ്റ്
സൂക്ഷ്മ ജീവിത രൂപങ്ങളും പ്രക്രിയകളും പഠിക്കുന്ന ഒരു ശാസ്ത്രജ്ഞനാണ് മൈക്രോബയോളജിസ്റ്റ് ( ഗ്രീക്കിൽ നിന്ന് μῑκρος  ). ബാക്ടീരിയ, ആൽഗ, ഫംഗസ്, ചിലതരം പരാന്നഭോജികൾ, അവയുടെ വെക്റ്ററുകൾ തുടങ്ങിയ സൂക്ഷ്മജീവികളുടെ വളർച്ച, ഇടപെടൽ, സ്വഭാവ സവിശേഷതകൾ എന്നിവയെക്കുറിച്ചുള്ള പഠനം ഇതിൽ ഉൾപ്പെടുന്നു. മിക്ക മൈക്രോബയോളജിസ്റ്റുകളും ബാക്ടീരിയോളജി, പരാസിറ്റോളജി, വൈറോളജി അല്ലെങ്കിൽ ഇമ്മ്യൂണോളജി പോലുള്ള മൈക്രോബയോളജിയിൽ ഒരു പ്രത്യേക വിഷയത്തിൽ ശ്രദ്ധ പുലർത്തുന്നു. ലഘുചിത്രം| ആദ്യത്തെ മൈക്രോസ്കോപ്പിസ്റ്റും മൈക്രോബയോളജിസ്റ്റുമായി കണക്കാക്കപ്പെടുന്ന [[ആന്റൺ വാൻ ലീവാൻഹോക്ക്|ആന്റൺ വാൻ ലീവൻഹോക്ക് ]] മൈക്രോബയോളജിസ്റ്റുകൾ സാധാരണയായി ശാസ്ത്രീയമായ അറിവ് വർദ്ധിപ്പിക്കുന്നതിനോ അല്ലെങ്കിൽ വൈദ്യശാസ്ത്രത്തിലോ ചില വ്യവസായങ്ങളിലോ ഉള്ള ഫലങ്ങൾ മെച്ചപ്പെടുത്തുന്ന രീതിയിൽ ആ അറിവ് ഉപയോഗപ്പെടുത്തുന്നതിനോ പ്രവർത്തിക്കുന്നു. പല മൈക്രോബയോളജിസ്റ്റുകൾക്കും, ഏതെങ്കിലും തരത്തിലുള്ള ലബോറട്ടറി ക്രമീകരണത്തിൽ പരീക്ഷണാത്മക ഗവേഷണ പദ്ധതികൾ ആസൂത്രണം ചെയ്യുന്നതും നടത്തുന്നതും ഇതിൽ ഉൾപ്പെടുന്നു. ക്ലിനിക്കൽ മൈക്രോബയോളജി പോലുള്ള മെഡിക്കൽ മേഖലയിൽ പ്രവർത്തിക്കുന്ന മൈക്രോബയോളജിസ്റ്റുകൾ രോഗികളെയോ രോഗികളുടെ സാമ്പിളുകളെയോ കാണുകയും രോഗകാരികളെ കണ്ടെത്തുന്നതിന് വിവിധ പരിശോധനകൾ നടത്തുകയും ചെയ്യാം.
അക്കാദമിയിൽ ജോലി ചെയ്യുന്ന മൈക്രോബയോളജിസ്റ്റുകളെ സംബന്ധിച്ചിടത്തോളം, ഒരു അക്കാദമിക് ലബോറട്ടറിയിൽ ഗവേഷണം നടത്തുക, ഗവേഷണത്തിന് ധനസഹായം നൽകുന്നതിന് ഗ്രാന്റ് പ്രൊപ്പോസലുകൾ എഴുതുക, അതുപോലെ തന്നെ ചില അദ്ധ്യാപന, ഡിസൈനിംഗ് കോഴ്സുകൾ എന്നിവ ഉൾപ്പെടുന്നു. വ്യാവസായിക ഉൽ‌പ്പന്നങ്ങളും പ്രക്രിയകളും വികസിപ്പിക്കുന്നതിനോ മെച്ചപ്പെടുത്തുന്നതിനോ വേണ്ടി വ്യാവസായിക ലാബുകളിൽ ഗവേഷണം നടത്തുന്നത് ഒഴികെ വ്യവസായ റോളുകളിലെ മൈക്രോബയോളജിസ്റ്റുകൾക്ക് സമാനമായ ചുമതലകൾ ഉണ്ടായിരിക്കാം. വ്യവസായ ജോലികളിൽ ഒരു പരിധിവരെ സെയിൽസ്, മാർക്കറ്റിംഗ് ജോലികളും റെഗുലേറ്ററി കംപ്ലയിൻസ് ഡ്യൂട്ടികളും ഉൾപ്പെടാം. ലബോറട്ടറി ഗവേഷണം, എഴുത്ത്, ഉപദേശം, നിയന്ത്രണ പ്രക്രിയകൾ വികസിപ്പിക്കുക, അവലോകനം ചെയ്യുക, പുറത്തുനിന്നുള്ള സ്ഥാപനങ്ങൾക്ക് നൽകുന്ന ഗ്രാന്റുകളുടെ മേൽനോട്ടം എന്നിവ ഉൾപ്പെടെ വിവിധ ചുമതലകൾ സർക്കാരിൽ പ്രവർത്തിക്കുന്ന മൈക്രോബയോളജിസ്റ്റുകൾക്ക് ഉണ്ടായിരിക്കാം. ചില മൈക്രോബയോളജിസ്റ്റുകൾ പേറ്റന്റ് നിയമരംഗത്ത് പ്രവർത്തിക്കുന്നു, ഒന്നുകിൽ ദേശീയ പേറ്റന്റ് ഓഫീസുകൾ അല്ലെങ്കിൽ സ്വകാര്യ നിയമ രീതികൾ. ബൗദ്ധിക സ്വത്തവകാശ നിയന്ത്രണങ്ങളുടെ ഗവേഷണവും നിയന്ത്രണവും ഇവരുടെ ചുമതലകളിൽ ഉൾപ്പെടുന്നു. ക്ലിനിക്കൽ മൈക്രോബയോളജിസ്റ്റുകൾ സർക്കാർ അല്ലെങ്കിൽ ആശുപത്രി ലബോറട്ടറികളിൽ രോഗത്തിന് കാരണമായ സൂക്ഷ്മാണുക്കളെ കണ്ടെത്തുന്നതിന് ക്ലിനിക്കൽ മാതൃകകൾ വിശകലനം ചെയ്യുന്നു. ചില മൈക്രോബയോളജിസ്റ്റുകൾ സയൻസ് ഔട്ട്‌റീച്ച് രംഗത്ത് പ്രവർത്തിക്കുന്നു, അവിടെ അവർ വിദ്യാർത്ഥികളെയും ശാസ്ത്രജ്ഞരല്ലാത്തവരെയും ബോധവൽക്കരിക്കുന്നതിനും മൈക്രോബയോളജി മേഖലയിൽ താൽപര്യം വർദ്ധിപ്പിക്കുന്നതിനും പ്രോഗ്രാമുകളും മെറ്റീരിയലുകളും വികസിപ്പിക്കുന്നു.
വിദ്യാഭ്യാസം
എൻട്രി ലെവൽ മൈക്രോബയോളജി ജോലികൾക്ക് സാധാരണയായി മൈക്രോബയോളജിയിൽ ബിരുദം അല്ലെങ്കിൽ അനുബന്ധ മേഖലയിലെ പ്രാവീണ്യം ആവശ്യമാണ്. ഈ പ്രോഗ്രാമുകളിൽ പതിവായി രസതന്ത്രം, ഭൗതികശാസ്ത്രം, സ്ഥിതിവിവരക്കണക്ക്, ബയോകെമിസ്ട്രി, ജനിതകശാസ്ത്രം എന്നിവ ഉൾപ്പെടുന്നു, തുടർന്ന് താൽപ്പര്യമുള്ള ഉപമേഖലകളിൽ കൂടുതൽ പ്രത്യേക കോഴ്‌സുകളും ഉൾപ്പെടുന്നു. ഈ കോഴ്സുകളിൽ പലതിലും ട്രെയിനികളെ അടിസ്ഥാനവും പ്രത്യേകവുമായ ലബോറട്ടറി കഴിവുകൾ പഠിപ്പിക്കുന്നതിന് ലബോറട്ടറി ഘടകങ്ങൾ ഉണ്ട്.
ഉയർന്ന തലത്തിലുള്ളതും സ്വതന്ത്രവുമായ ജോലികൾക്ക് സാധാരണയായി പിഎച്ച്ഡി ആവശ്യമാണ് . പ്രസിദ്ധീകരിച്ച അക്കാദമിക് പ്രബന്ധങ്ങളുടെ റെക്കോർഡിനെയും അവരുടെ സൂപ്പർവൈസർമാരുടെയും സഹപ്രവർത്തകരുടെയും ശുപാർശകളുടെയും അടിസ്ഥാനത്തിലാണ് പോസ്റ്റ്ഡോക്ടറൽ ഗവേഷകരെ പ്രധാനമായും വിലയിരുത്തുന്നത്.
മൈക്രോബയോളജിയുടെ ചില ഉപമേഖലകളിൽ, ചില തസ്തികകളിലേക്ക് യോഗ്യത നേടുന്നതിന് ലൈസൻസുകളോ സർട്ടിഫിക്കേഷനുകളോ ലഭ്യമാണ് അല്ലെങ്കിൽ ആവശ്യമാണ്. ക്ലിനിക്കൽ മൈക്രോബയോളജിസ്റ്റുകൾക്കും ഭക്ഷ്യ സുരക്ഷയിൽ ഏർപ്പെട്ടിരിക്കുന്നവർക്കും ഫാർമസ്യൂട്ടിക്കൽ / മെഡിക്കൽ ഉപകരണ വികസനത്തിന്റെ ചില വശങ്ങൾക്കും ഇത് ബാധകമാണ്.
തൊഴിൽ കാഴ്ചപ്പാട്
അടിസ്ഥാന ശാസ്ത്ര പരിജ്ഞാനം വർദ്ധിപ്പിക്കുന്നതിനും ഫാർമസ്യൂട്ടിക്കൽസ്, ബയോടെക്നോളജി ഉൽ‌പ്പന്നങ്ങൾ എന്നിവ വികസിപ്പിക്കുന്നതിനും മൈക്രോബയോളജിസ്റ്റുകൾ ആവശ്യമാണ്. എന്നിരുന്നാലും, ജോലിയും സ്ഥലവും അനുസരിച്ച് തൊഴിൽ സാധ്യതകൾ വ്യത്യാസപ്പെട്ടിരിക്കുന്നു.
പരാമർശങ്ങൾ
വർഗ്ഗം:സൂക്ഷ്മജീവശാസ്ത്രം വർഗ്ഗം:ശാസ്ത്രമേഖലയുമായി ബന്ധപ്പെട്ട് പ്രവർത്തിക്കുന്നവർ വർഗ്ഗം:സൂക്ഷ്മജീവിശാസ്ത്രജ്ഞർ വർഗ്ഗം:Pages using deprecated image syntax
കഫീനിസം
കഫീൻ അമിതമായി കഴിക്കുന്നത് മൂലം ഉണ്ടാകുന്ന ലഹരിയുടെ അവസ്ഥയാണ് കഫീനിസം. കഫീന്റെ അമിത ഉപയോഗവുമായി ബന്ധപ്പെട്ട പലതരം ശാരീരികവും മാനസികവുമായ അസുഖകരമായ ലക്ഷണങ്ങളെ ഇത് ഉൾക്കൊള്ളുന്നു.
ലോകമെമ്പാടും ഏറ്റവും കൂടുതൽ ഉപയോഗിക്കുന്ന മരുന്നുകളിലൊന്നാണ് കഫീൻ. ലോക ജനസംഖ്യയുടെ 80% കഫീൻ ഒരു രൂപത്തിൽ അല്ലെങ്കിൽ മറ്റൊരു വിധത്തിൽ ഉപയോഗിക്കുന്നു. ഇത് കോഫി, ചായ എന്നിവയിൽ നിന്ന് വേർതിരിച്ചെടുത്തതാണ്. കൂടുതലായി ഉപയോഗിക്കപ്പെടുന്ന ചില പാനീയങ്ങളായ കൊക്കോ, ചോക്ലേറ്റ്, ശീതളപാനീയങ്ങൾ, പ്രത്യേകിച്ച് "കോള" പാനീയങ്ങൾ എന്നിവയിൽ കഫീൻ കാണപ്പെടുന്നു. കൂടാതെ "എനർജി ഡ്രിങ്കുകൾ", മറ്റ് ഭക്ഷണപദാർത്ഥങ്ങൾ എന്നിവയിലെ പ്രധാന ഘടകമാണിത്.
നിരവധി മരുന്നുകളുടെ ഒരു ഘടകമാണ് കഫീൻ. അവയിൽ പലതും കുറിപ്പടി ഇല്ലാതെ വാങ്ങാവുന്ന (ഓവർ-ദ-കൌണ്ടർ) മരുന്നുകളാണ്. ശരീരത്തിലുടനീളം പ്രവർത്തിക്കുന്ന ഫാർമക്കോളജിക്കൽ ഇഫക്റ്റുകൾ ഉള്ള ഒരു മരുന്നായാണ് കഫീനെ പരിഗണിക്കുന്നത്.
അടയാളങ്ങളും ലക്ഷണങ്ങളും
പകരം=Torso of a young man with overlaid text of main side-effects of caffeine overdose.|ലഘുചിത്രം| കഫീൻ ലഹരിയുടെ പ്രാഥമിക ലക്ഷണങ്ങൾ ശാരീരിക ക്ഷീണം കുറയ്ക്കുന്നതിനും മയക്കവും ഉറക്കവും തടയുന്നതിനും മാനസിക ജാഗ്രതയും ഉറക്കവും നിലനിർത്തുന്നതിനും പുനസ്ഥാപിക്കുന്നതിനും മിതമായ അളവിൽ കഫീൻ ഉപയോഗിക്കുന്നു. എങ്കിലും ഉയർന്ന അളവിലുള്ള ഉപയോഗത്തിൽ ഈ ഉത്തേജക ഫലങ്ങൾ അമിതമായിത്തീരുകയും ഒപ്പം കഫീനിസം എന്ന് വിശേഷിപ്പിക്കുന്ന ഒരു ഡിസ്ഫോറിയ‍ അവസ്ഥയുടെ അസുഖകരമായ ലക്ഷണങ്ങളിലേക്ക് നയിക്കുകയും ചെയ്യാം. ഈ ലക്ഷണങ്ങളിൽ അസ്വസ്ഥത, ക്ഷോഭം, ഉറക്കമില്ലായ്മ, തലവേദന, കഫീൻ ഉപയോഗത്തിന് ശേഷം നെഞ്ചിടിപ്പ് എന്നിവ ഉണ്ടാകുന്നു.
കഫീൻ ഉപഭോഗം പ്രതിദിനം 1-1.5 ഗ്രാം എത്തുമ്പോൾ സാധാരണയായി കഫിനിസം സംഭവിക്കുന്നു.
ഡയഗ്നോസ്റ്റിക് ആൻഡ് സ്റ്റാറ്റിസ്റ്റിക്കൽ മാനുവൽ ഓഫ് മെന്റൽ ഡിസോർഡേഴ്സ് അനുസരിച്ച്, കഫീൻ അമിതമായി കഴിക്കുന്നത് കേന്ദ്ര നാഡീവ്യവസ്ഥയുടെ അമിതമായ ഉത്തേജനത്തിന് കാരണമാകുമെന്നും കഫീൻ ഇൻടോക്സിക്കേഷൻ്റെ അനിവാര്യമായ സവിശേഷതയാണ് സമീപകാലത്തെ കഫീൻ ഉപഭോഗം എന്നും പറയുന്നു. ഈ രോഗനിർണയത്തിന് കഫീൻ ഉപയോഗത്തിനിടയിലോ അതിന് തൊട്ടുപിന്നാലെയോ പ്രകടിപ്പിക്കുന്ന കുറഞ്ഞത് അഞ്ച് അടയാളങ്ങളോ ലക്ഷണങ്ങളോ (12 എണ്ണ പട്ടികയിൽ നിന്ന്) ഉണ്ടായിരിക്കണം. ഒരു വ്യക്തി ഏതെങ്കിലും ഉറവിടത്തിൽ നിന്ന് വലിയ അളവിൽ കഫീൻ കഴിക്കുമ്പോൾ ഈ സിൻഡ്രോം പതിവായി സംഭവിക്കുന്നു (ഉദാ. 400–500 മില്ലിഗ്രാമിൽ കൂടുതൽ ഒരു സമയത്ത് ഉപഗോഗിക്കുമ്പോൾ).
അടയാളങ്ങളും ലക്ഷണങ്ങളും രണ്ട് ഗ്രൂപ്പായി തിരിച്ചിരിക്കുന്നു. ആദ്യത്തേത് ഏകദേശം 100 മില്ലിഗ്രാം വരെ കഫീൻ (ഏകദേശം ഒരു കപ്പ് ചേരുവയുള്ള കാപ്പിയിൽ അടങ്ങിയിരിക്കുന്ന അളവ്) കഴിച്ചതിനുശേഷം ദൃശ്യമാകും. ഉയർന്ന അളവിൽ (പ്രതിദിനം 1 ഗ്രാമിൽ കൂടുതൽ) കഴിക്കുന്നവരിൽ ഉണ്ടാകുന്ന മറ്റൊരു കൂട്ടം ലക്ഷണങ്ങൾ കൂടിയുണ്ട്.
കുറഞ്ഞ ഡോസ് മൂലമുള്ള ലക്ഷണങ്ങളിൽ താഴെപ്പറയുന്നവ ഉൾപ്പെടുന്നു.
ഉയർന്ന അളവിലുള്ള കഫീനുമായി ബന്ധപ്പെട്ട ലക്ഷണങ്ങളിൽ താഴെപ്പറയുന്നവ ഉൾപ്പെടുന്നു
കഫീൻ ലഹരിയുടെ ലക്ഷണങ്ങൾ മറ്റ് ഉത്തേജക മരുന്നുകളുടെ അമിത ഡോസിന്റെ ലക്ഷണങ്ങളുമായി താരതമ്യപ്പെടുത്താവുന്നതാണ്. വളരെ വലിയ അളവിലുള്ള കേസുകളിൽ, മതിഭ്രമം, വിഷാദം, തീരുമാനമെടുക്കുന്നതിലെ വീഴ്ച, വ്യതിചലനം, വ്യാമോഹങ്ങൾ, ശരീരഭാരം കുറയൽ, വിശപ്പ് കുറയൽ, ഭ്രമാത്മകത അല്ലെങ്കിൽ സൈക്കോസിസ് എന്നിവ ഉണ്ടാകാം.
കഫീൻ അമിതമായി കഴിച്ചാൽ മരണം വരെയും സംഭവിക്കാം. മനുഷ്യരിൽ കഫീന്റെ എൽഡി 50 വ്യക്തിഗത സംവേദനക്ഷമതയെ ആശ്രയിച്ചിരിക്കുന്നു. ഇത് ഏകദേശം ഒരു കിലോഗ്രാം ശരീര ഭാരത്തിന് 150–200 മില്ലിഗ്രാം (70 കിലോഗ്രാം ഭാരമുള്ള മുതിർന്നവർക്ക് 75–100 കപ്പ് കാപ്പി) ആണ്. എളുപ്പത്തിൽ ലഭ്യമായ പൊടിച്ച കഫീൻ സപ്ലിമെന്റുകളുടെ അമിത അളവ് മൂലം നിരവധി മരണങ്ങൾ സംഭവിച്ചിട്ടുണ്ട്. ജനിതകമോ വിട്ടുമാറാത്ത കരൾ രോഗമോ മൂലം കഫീന്റെ ഉപാപചയം കുറവുള്ള വ്യക്തികളിൽ മരണകാരണമായേക്കാവുന്ന അളവ് സാധാരണക്കാരിൽ ഉള്ളതിനേക്കാൾ കുറവായിരിക്കും. സിറോസിസ് ബാധിച്ചവരിൽ മരണം റിപ്പോർട്ട് ചെയ്യപ്പെട്ടിട്ടുണ്ട്.
ചികിത്സ
നേരിയ തോതിലുള്ള കഫീൻ ലഹരി ഒഴിവാക്കാൻ അവയുടെ ലക്ഷണങ്ങൾക്കുള്ള സാന്ത്വനചികിത്സ‍‍യിലൂടെ പരിഹരിക്കാൻ സാധിക്കും. കഠിനമായ ലഹരിക്ക് പെരിറ്റോണിയൽ ഡയാലിസിസ്, ഹീമോഡയാലിസിസ് അല്ലെങ്കിൽ ഹീമോഫിൽട്രേഷൻ എന്നിവ ആവശ്യമായി വന്നേക്കാം. കഫീൻ ഉപയോഗം നിയന്ത്രണത്തിലാക്കുന്നതിന് കഫീൻ പാനീയങ്ങൾ, കുറിപ്പടിയില്ലാതെ മേടിക്കുന്ന മരുന്നുകൾ, ഭക്ഷണത്തിലെ മറ്റ് കഫീൻ ഉറവിടങ്ങൾ എന്നിവയെക്കുറിച്ചുള്ള അവബോധം ആവശ്യമാണ്. അത്തരം വിവരങ്ങൾ ലഭിക്കുന്നത് എളുപ്പമല്ല. തയ്യാറാക്കിയ രീതിയെ അടിസ്ഥാനമാക്കി കാപ്പി, ചായ തുടങ്ങിയവയിലെ ചേരുവകളുടെ ഉള്ളടക്കം വളരെ വ്യത്യാസപ്പെട്ടിരിക്കുന്നു.
ഭക്ഷണത്തിൽ നിന്ന് കഫീൻ അടങ്ങിയ ഉൽപ്പന്നങ്ങളുടെ എല്ലാ ഉപഭോഗവും പെട്ടെന്ന് നിർത്താൻ ശ്രമിക്കുന്നത് സാധാരണയായി ശുപാർശ ചെയ്യുന്നില്ല. അങ്ങനെ ചെയ്താൽ തലവേദന, ക്ഷീണം, ശ്രദ്ധ കേന്ദ്രീകരിക്കാൻ ബുദ്ധിമുട്ട് എന്നിവ ഉൾപ്പെടെയുള്ള കഫീൻ വിത്ഡ്രോവൽ ലക്ഷണങ്ങൾ വ്യക്തിക്ക് അനുഭവപ്പെടാം. ഇത്തരം ഗുരുതരമായ ലക്ഷണങ്ങൾ ഒഴിവാക്കാൻ കഫീൻ ഉപഭോഗം ക്രമേണ കുറയ്ക്കാൻ ശുപാർശ ചെയ്യുന്നു.
എപ്പിഡെമോളജി
സാധാരണ ജനങ്ങളിൽ കഫീനിസത്തിന്റെ വ്യാപനത്തെക്കുറിച്ച് ശരിയായ ധാരണയില്ല. മിക്ക ആളുകൾക്കും ഈ അസുഖം പരിചിതമാണെങ്കിലും ഇത് സാധാരണഗതിയിൽ വൈദ്യശാസ്ത്രപരമായി രോഗനിർണയം നടത്താതെ തന്നെ തുടരുന്നു. കാരണം കഫീൻ ഉപയോഗത്തെക്കുറിച്ച് രോഗികളോട് ചോദിക്കുന്നത് വളരെ അപൂർവമാണ്.
അവലംബം
വർഗ്ഗം:കഫീൻ
ഹെർബേർട്ട് സ്പെൻസർ
വിക്ടോറിയൻ കാലഘട്ടത്തിൽ ബുദ്ധിപരമായി സജീവമായ ഒരു ബ്രിട്ടീഷ് തത്ത്വചിന്തകനും സാമൂഹ്യശാസ്ത്രജ്ഞനുമായിരുന്നു ഹെർബർട്ട് സ്പെൻസർ. പരിണാമ സിദ്ധാന്തത്തിനുവേണ്ടിയും ബയോളജി തത്ത്വചിന്ത, മനശാസ്ത്രം, സാമൂഹ്യശാസ്ത്രത്തിനകത്ത് എന്നീ മേഖലകളിലേക്ക് അദ്ദേഹം സംഭാവന ചെയ്തിരുന്നു "ഫെറ്റസ്റ്ററിന്റെ അതിജീവനം" എന്ന പദം അദ്ദേഹം ഉപയോഗിച്ചു. ചാൾസ് ഡാർവിന്റെ ഓൺ ദി ഒറിജിൻ ഓഫ് സ്പീഷീസ് വായിച്ചതിന് ശേഷമാണ് സ്പെൻസർ "സർവൈവൽ ഓഫ് ദ ഫിറ്റസ്റ്റ്" എന്ന പദപ്രയോഗം ആരംഭിച്ചത്. ഈ പദം സ്വാഭാവിക തിരഞ്ഞെടുപ്പിനെ ശക്തമായി സൂചിപ്പിക്കുന്നു. എന്നിട്ടും സ്പെൻസർ പരിണാമം സാമൂഹ്യശാസ്ത്രത്തിന്റെയും നൈതികതയുടെയും മേഖലകളിലേക്ക് വ്യാപിക്കുന്നതായി കണ്ടു. അതിനാൽ അദ്ദേഹം ലാമാർക്കിസത്തെ പിന്തുണക്കുകയും ചെയ്തു.
External links
Biographical
Sources
Other
വർഗ്ഗം:പുരുഷ ഫെമിനിസ്റ്റുകൾ വർഗ്ഗം:1820-ൽ ജനിച്ചവർ വർഗ്ഗം:1903-ൽ മരിച്ചവർ
ഡി.ബി.ടി. പദ്ധതി
ഭാരതത്തിലെ കേന്ദ്ര സർക്കാറിന്റെ ആനുകൂല്യങ്ങൾ ഉപഭോക്താവിന്റെ ബാങ്ക് അക്കൗണ്ടിൽ നേരിട്ട് നിക്ഷേപിക്കുന്ന ദാരിദ്ര്യ നിർമാർജ്ജന പദ്ധതിയാണ് ഡയറക്ട് ബെനഫിറ്റ് ട്രാൻസ്ഫർ പദ്ധതി (ഡി.ബി.ടി. പദ്ധതി). ഈ പദ്ധതി പ്രകാരം, എൽ.പി.ജി സബ്‌സിഡി ഒക്‌ടോബർ ഒന്നുമുതൽ ബാങ്ക് അക്കൗണ്ട് വഴിയാക്കും. ഇതിനായി ഉപഭോക്താക്കൾ അവരവരുടെ ബാങ്ക് അക്കൗണ്ടുകൾ ആധാർ നമ്പറുമായി ബന്ധിപ്പിക്കണം. രാജ്യത്തെ എഴുപതിലധികം ജില്ലകളിലും പുതിയ മൂന്ന് പെൻഷൻ പദ്ധതികളും(വാർദ്ധക്യ പെൻഷൻ, വികലാംഗ വാർദ്ധക്യ പെൻഷൻ, വിധവാ വാർദ്ധക്യ പെൻഷൻ) ഇപ്പോൾ ഈ പദ്ധതി പ്രകാരമാണ് പ്രവർത്തിക്കുന്നത്.
പുനഃനാമകരണം
2013 ൽ യു.പി.എ. സർക്കാരാണ് ഈ പദ്ധതി ആരംഭിച്ചതെങ്കിലും കോടതി ഇടപെടലിനെ ത്തുടർന്ന് 2014 ൽ നിർത്തിവച്ചു. തുടർന്ന് 2015 ൽ പഹൽ പദ്ധതി (ഡയറക്ട് ബെനിഫിറ്റ്‌സ് ഫോർ ദ എൽ.പി.ജി. കൺസ്യൂമേഴ്‌സ് സ്‌കീം) എന്നറിയപ്പെടുന്ന പ്രത്യക്ഷ ഹസ്തന്തരിത് ലാഭ് ആരംഭിച്ചു. സബ്‌സിഡി ലഭിക്കുന്നതിന് ആധാർ വേണമെന്ന നിബന്ധന ഒഴിവാക്കിയാണ് 'പ്രത്യക്ഷ ഹസ്തന്തരിത് ലാഭ്' അഥവാ 'പഹൽ' എന്ന് പേരിട്ട പദ്ധതി വീണ്ടും തുടങ്ങിയത്. 14.2 കിലോഗ്രാം തൂക്കമുള്ള 12 സിലിണ്ടറുകളോ അഞ്ചു കിലോഗ്രാമിന്റെ 34 സിലിണ്ടറുകളോ ഒരുകൊല്ലം വാങ്ങുന്നതിനാണ് സബ്‌സിഡി നൽകുന്നത്. പുതുക്കിയ പദ്ധതിയിൽ ചേർന്ന് ആദ്യത്തെ സിലിണ്ടർ ബുക്കുചെയ്യുമ്പോൾത്തന്നെ സബ്‌സിഡി ലഭിച്ചുതുടങ്ങും. ഒരു സിലിണ്ടർ ഏജൻസിയിൽ നിന്നെടുക്കുമ്പോൾത്തന്നെ അടുത്തതിനുള്ള സബ്‌സിഡി ബാങ്ക് അക്കൗണ്ടിൽ ലഭ്യമാക്കിയിരിക്കും. എൽ.പി.ജി. ഉപഭോക്താക്കൾക്ക് മാർക്കറ്റ് വിലയ്ക്ക് സിലിണ്ടർ വാങ്ങുമ്പോൾ അർഹതപ്പെട്ട സബ്‌സിഡി ബാങ്ക് അക്കൗണ്ടിലേക്ക് നേരിട്ട് ലഭിക്കുന്നതാണ് പദ്ധതി.
തമിഴ്‌നാട്ടിൽ
ഡി.ബി.ടി. പദ്ധതി തമിഴ്‌നാട്ടിൽ നടപ്പാക്കേണ്ടെന്ന് ആവശ്യപ്പെട്ട് മുഖ്യമന്ത്രി ജയലളിത പ്രധാനമന്ത്രിക്ക് കത്തയച്ചിരുന്നു. പദ്ധതിയുടെ നിലവിലെ രൂപം സംസ്ഥാനങ്ങളുടെ അധികാരത്തിൻമേലുള്ള കടന്നുകയറ്റമാണെന്നും ഫെഡറലിസത്തിന്റെ തത്ത്വങ്ങൾക്ക് എതിരാണെന്നും ജയലളിത വിമർശിച്ചിരുന്നു.
നടപടി ക്രമങ്ങൾ
ഉപഭോക്താക്കൾ അവരുടെ ആധാർ നമ്പർ ബാങ്ക് അക്കൗണ്ടുമായും എൽ.പി.ജി കൺസ്യൂമർ നമ്പരുമായും ലിങ്ക് ചെയ്ത് ഗ്യാസ് ഏജൻസിയിൽ നൽകണം. ആധാർനമ്പർ ഇല്ലെങ്കിൽ ബാങ്ക് അക്കൗണ്ട് നമ്പർ, പാചകവാതകത്തിനുള്ള 17 അക്ക തിരിച്ചറിയൽ നമ്പറുമായി കൂട്ടിയോജിപ്പിക്കണം. പദ്ധതിയുടെ നടത്തിപ്പിതായി കേരളത്തിൽ ഭക്ഷ്യപൊതുവിതരണ വകുപ്പ് സെക്രട്ടറിയുടെ മേൽനോട്ടത്തിൽ ഐ.റ്റി.മിഷൻ ഡയറക്ടർ, ഓയിൽ മാർക്കറ്റിങ് കമ്പനികളുടേയും ബാങ്കുകളുടെയും പ്രതിനിധികൾ എന്നിവരുൾപ്പെട്ട ഒരു സമിതി പ്രവർത്തിക്കുന്നുണ്ട്. 2015 ഫെബ്രുവരി 15 ന് മുമ്പ് എല്ലാ ഉപഭോക്താക്കളും ആധാർ നമ്പർ ലിങ്ക് ചെയ്യേണ്ടതാണെന്ന് സർക്കാർ അറിയിച്ചിരുന്നു.
അവലംബം
വർഗ്ഗം:ഭാരതസർക്കാരിന്റെ ദാരിദ്ര്യ നിർമാർജ്ജന പദ്ധതികൾ വർഗ്ഗം:ഇന്ത്യയിലെ ദാരിദ്ര്യം വർഗ്ഗം:സർക്കാർ ധനസഹായങ്ങൾ ഇന്ത്യയിൽ വർഗ്ഗം:മൻമോഹൻ സിങ് ഭരണം
യൂജിൻ ലീബെൻദർഫെർ
ബാസൽ മിഷൻ മെഡിക്കൽ മിഷനറിയായിരുന്നു യൂജിൻ ലീബെൻദർഫെർ - Eugen Liebendörfer  (ജനനം 16 ഫെബ്രുവരി 1852 Leutkirch; മരണം 3 ഒക്ടോബർ 1902 സ്റ്റുട്ട്ഗാർട്ട്). ആധുനിക വൈദ്യശാസ്ത്രത്തിലേക്ക് കേരളത്തെ വഴി നടത്തിയ ഇദ്ദേഹത്തെ പല കാരണങ്ങൾ കൊണ്ട് ജനങ്ങൾക്ക് പരിചിതമല്ല. തന്റെ രചനകളിൽ പലതിലും അദ്ദേഹം പേർ വെച്ചിരുന്നില്ല. പേരു വെച്ചിട്ടുള്ള ഗ്രന്ഥങ്ങളിൽ E.L. എന്ന ഇനീഷ്യൽ മാത്രം ഉപയോഗിച്ചു.
1882-ൽ മംഗലാപുരം ബാസൽ മിഷൻ പ്രസ്സ് പ്രസിദ്ധീകരിച്ച ശരീരശാസ്ത്രം - Outlines of the Anatomy and Physiology of the Human Body with Hygienical and Practical Observations എന്ന പുസ്തകം ഇദ്ദേഹത്തിന്റെ രചനയാണ്.
1875-ൽ ബാസൽ മിഷന്റെ ഒരു സാധാരണ ഉപദേഷ്ടാവായി അദ്ദേഹം മലബാറിലെത്തി. അക്കാലത്തു തന്നെ രോഗികളെ ശുശ്രൂഷിക്കാനുള്ള പ്രത്യേക സിദ്ധിയും താല്പര്യവും അദ്ദേഹത്തിന്നുണ്ടായിരുന്നു. മിഷനറി ആയി പ്രവർത്തിക്കുന്ന കാലത്ത് 1882-ൽ കൊടുവള്ളി പുഴയിൽ തോണി മുങ്ങി നിരവധി പേർ മരിക്കുകയും പലരും ഗുരുതരനിലയിൽ ആവുകയും ചെയ്തു. അപകട വിവരം ഇല്ലിക്കുന്നിൽ ലഭിച്ചപ്പോൾ അദ്ദേഹം ഉടൻ എത്തിച്ചേർന്ന് രോഗികളെ ശുശ്രൂഷിച്ചു. പിന്നീട് ജനങ്ങൾ അദ്ദേഹത്തിന്റെ അടുക്കൽ ചികിത്സയ്ക്കായി എത്തിത്തുടങ്ങി. എന്നാൽ മെഡിക്കൽ വിദ്യാഭ്യാസം നേടിയിട്ടില്ലാത്ത അദ്ദേഹം ഇതോടെ തനിക്ക് രോഗികളെ ശുശ്രൂഷിക്കാനുള്ള പ്രത്യേക കഴിവ് വിനിയോഗിച്ച് മലബാറിൽ ശുശ്രൂഷ ചെയ്യേണ്ടതുണ്ട് എന്ന് തീരുമാനമെടുത്തു. ഒരു ഡോക്ടർ ആയി മാറിയാൽ നിരവധി ജനങ്ങളെ സഹായിക്കാൻ കഴിയുമെന്ന് അദ്ദേഹത്തിന്നു മനസ്സിലായി. തുടർന്ന് 1882-ൽ ഇംഗ്ലണ്ടിലേക്ക് മെഡിക്കൽ വിദ്യാഭ്യാസത്തിനായി പോയി.
1886-ൽ വൈദ്യവിദ്യാഭ്യാസം നേടി ബാസൽ മിഷന്റെ തന്നെ മെഡിക്കൽ മിഷനറിയായി തിരികെയെത്തി. തന്റെ ബംഗ്ലാവിന്റെ ഒരു മുറി ആശുപത്രിയായി ഉപയോഗിച്ചു. രോഗികളെ ശുശ്രൂഷിക്കാൻ ആരംഭിച്ചു. മലബാറിന്റെ പല ഭാഗങ്ങളിലും ചികിത്സ ചെയ്തു. 1890-ൽ കോഴിക്കോട് ഛർദ്ദ്യാതിസാരവും 1891-ൽ വസൂരിയും പടർന്നു പിടിച്ചപ്പോൾ ഇദ്ദേഹത്തിന്റെ സേവനം വളരെയധികം ഉണ്ടായി. ഇദ്ദേഹത്തിന്റെ പ്രശസ്തി വർദ്ധിച്ചു. 1893-ൽ കൊടക്കല്ലിൽ ഒരു ചെറിയ ആശുപത്രി സ്ഥാപിച്ചു. 1895 അവസാനത്തോടെ അദ്ദേഹം ശാരീരികസൗഖ്യമില്ലായ്കായാൽ തിരിച്ചു നാട്ടിലേക്ക് പുറപ്പെട്ടു. ഇദ്ദേഹം തുടങ്ങിവെച്ച വൈദ്യസേവനം ബാസൽമിഷന്റെ മറ്റു മെഡിക്കൽ മിഷനറിമാരും തുടർന്നു. ഇത് പില്ക്കാലത്ത് കേരളത്തിൽ ആധുനികമെഡിക്കൽ സൗകര്യം ഉണ്ടാകുന്നതിലേക്ക് വഴി തുറന്നു.
വൈദ്യമേഖലയുമായുള്ള കാര്യങ്ങളിലുള്ള താല്പര്യം മൂലം അദ്ദേഹം കേരളോപകാരി മാസികയുടെ നിരവധി ലക്കങ്ങളിൽ ശരീരശാസ്ത്രവുമായി ബന്ധപ്പെട്ട സചിത്ര ലേഖനങ്ങൾ എഴുതിയിരുന്നു. ലേഖനങ്ങളുടെ അവസാനഭാഗത്ത് കാണുന്ന EL എന്ന ഇനീഷ്യൽ മാത്രമാണ് ലേഖനം എഴുതിയത് ലീബെൻദർഫെർ ആണെന്നുള്ളതിന്റെ തെളിവ്. ചില ലക്കങ്ങളിൽ പേർ പോലും വെച്ചിരുന്നില്ല. 1877-ലെയും 1879-ലെയും കേരളോപകാരി മാസികയുടെ വിവിധ ലക്കങ്ങളിൽ ഈ ലേഖനങ്ങൾ കാണാം. ഇതിനായി അദ്ദേഹം ഉപയോഗിച്ച ചിത്രങ്ങൾ മലയാളമച്ചടി ചരിത്രത്തിൽ പ്രാധാന്യം അർഹിക്കുന്നു..
കൂളത്തൂപ്പുഴ ശ്രീ ബാല ശാസ്താ ക്ഷേത്രം
കൊല്ലം ജില്ലയിലെ പുനലൂർ താലൂക്കിലെ പ്രശസ്തമായ ഒരു ശാസ്താ ക്ഷേത്രമാണ് കുളത്തൂപ്പുഴ ശ്രീ ബാലശാസ്താക്ഷേത്രം. ക്ഷേത്രത്തെ ചുറ്റി കിഴക്കൻ മലനിരകൾ. ഇതിന്റെ ഒരു ഭാഗത്തുകൂടി കല്ലടയാർ ഒഴുകുന്നു. പരശുരാമൻ പ്രതിഷ്ഠ നടത്തിയ അഞ്ചു ധർമ്മശാസ്തക്ഷേത്രങ്ങളിൽ ഒന്നാമത്തെതെന്ന് കരുതപ്പെടുന്ന ക്ഷേത്രമാണു് കുളത്തൂപ്പുഴ ശ്രീ ബാലശാസ്താക്ഷേത്രം. ശ്രീ ധർമ്മശാസ്താവിനെ ബാലകന്റെ രൂപത്തിൽ പ്രതിഷ്ഠിച്ചിരിക്കുന്ന അപൂർവം ക്ഷേത്രമാണിത്. ക്ഷേത്രത്തോടു ചേർ‌ന്നുള്ള സർപ്പക്കാവ് സംരക്ഷിത കാവുകളാണ്. കുളത്തുപ്പുഴയാറ്റിലെ ക്ഷേത്രകടവിലുള്ള മത്സ്യങ്ങൾ "തിരുമക്കളെന്നാണ്" അറിയപ്പെടുന്നത്. രോഗങ്ങൾ അകലുവാനായി മീനുകൾക്ക് ഊട്ട് നൽകുന്ന പതിവുണ്ട്, പ്രത്യേകിച്ചും ത്വക്ക് രോഗങ്ങൾ അകലുവാനായി ഇവിടുത്തെ മീനൂട്ട് പ്രസിദ്ധമാണ്. പണ്ട് രാസക്രീഡയിൽക്കൂടി വശീകരിക്കാൻ ശ്രമിച്ച ജലകന്യകയെ ശാസ്താവ് മത്സ്യരൂപത്തിൽ കിടന്നുകോള്ളാൻ അനുവദിച്ചതായിട്ടാണ് ഐതിഹ്യം. തിരുവനന്തപുരത്ത് നിന്ന് നെടുമങ്ങാട് - പാലോട് - മടത്തറ വഴിയും, കൊല്ലത്തു നിന്ന് കണ്ണനല്ലൂർ- ആയൂർ- അഞ്ചൽ അല്ലെങ്കിൽ പാരിപ്പള്ളി, പള്ളിക്കൽ വഴിയോ, പത്തനംതിട്ട/അടൂർ നിന്നും പത്തനാപുരം- പുനലൂർ- അഞ്ചൽ വഴിയും, തമിഴ്നാട്ടിൽ നിന്നും ചെങ്കോട്ട, ആര്യങ്കാവ് വഴിയും ക്ഷേത്രത്തിൽ എത്തിചേരാം. ശനിയാഴ്ച വിശേഷ ദിവസം.
പ്രതിഷ്ഠ
ബാലശാസ്താവാണ് കുളത്തുപ്പുഴ ശ്രീധർമ്മശാസ്താ ക്ഷേത്രത്തിലെ പ്രതിഷ്ഠ. കിഴക്കോട്ട് ദർശനം. മനുഷ്യഹത്യ എന്ന പാപത്തിന് പരിഹാരമായി പരശുരാമൻ തന്നെ പ്രതിഷ്ഠ നടത്തിയ അഞ്ച് അയ്യപ്പക്ഷേത്രങ്ങളിൽ ഒന്നു കുളത്തൂപ്പുഴയാണെന്നു സങ്കല്പം. കൊട്ടാരക്കര രാജാക്കന്മാരാണ് ക്ഷേത്രം പണിതത്.
ഉപപ്രതിഷ്ഠകൾ.
ബാലനായി കുടികൊള്ളുന്ന ഭഗവാനൊപ്പം ഗർഭഗൃഹത്തിൽ ശിവന്റെ പ്രതിഷ്ഠ. നാലമ്പലത്തിനകത്ത് ഗണപതി, നാലമ്പലത്തിനു പുറത്ത് മാമ്പഴത്തറ ഭഗവതി, ഭൂതത്താൻ, നാഗരാജാവ്, നാഗരമ്മ, യക്ഷി, ഗന്ധർവ്വൻ എന്നീ ഉപദേവതകൾ. കിഴക്കോട്ട് ദർശനമുള്ള ക്ഷേത്രത്തിന്റെ വലതു ഭാഗത്തായി ക്ഷേത്രം വക സർപ്പക്കാവ്.
ഐതിഹ്യം
സഞ്ചാരപ്രിയനായിരുന്ന ഒരു ആചാര്യ ശ്രേഷ്ഠൻ കുളിക്കാനായി ആറ്റിലിറങ്ങി. ഒപ്പം ഉള്ളവർ ഭക്ഷണം പാകംചെയ്യാനായി അടുപ്പ്കല്ല് സ്ഥാപിച്ചപ്പോൾ ഒരണ്ണം എപ്പോഴും വലുതായി തന്നെ ഇരിക്കിന്നു. എത്ര മാറ്റി വെച്ചിട്ടും ശരിയാവുന്നില്ല. അങ്ങനെ അവർ ആ കല്ല് പൊട്ടിക്കുവാൻ തുടങ്ങി. ശക്തിയുള്ള ഇടിയിൽ കല്ല് എട്ടായി പിളർന്നു. ഇതിൽ നിന്നുണ്ടായ രക്തപ്രവാഹം കണ്ട് സംഘാഗംങ്ങൾ ബോധം കെട്ട് വീണു. വിവരം അറിഞ്ഞെത്തിയ ആചാര്യ ശ്രേഷ്ഠൻ ധ്യാനത്തിൽ ചിതറിത്തെറിച്ച കല്ലിലെ ദൈവസാന്നിധ്യം മനസ്സിലാക്കി. വിവരം അറിഞ്ഞ കൊട്ടാരക്കര രാജാവ് അമ്പലം പണിയുവാൻ വേണ്ട ധനം നൽകി. ചിതറിത്തെറിച്ച കഷ്ണങ്ങൾ പൂജ നടത്തി പ്രതിഷ്ഠിച്ചു. നാടിന്റെ ദേവനെ കണ്ടത്തിയ കോട്ടാത്തല കുടുംബത്തിന് പ്രതിഫലമായി 150 പറ നിലവും കരയും രാജാവ് നൽകി. രാജഭരണം അവസാനിച്ച്, തിരുവിതാംകൂർ ദേവസ്വം ബോർഡ് നിലവിൽ വന്നതോടുകൂടി ക്ഷേത്രം അവരുടെ കീഴിലായി.
അവലംബം
വർഗ്ഗം:ശാസ്താക്ഷേത്രങ്ങൾ
പറമ്പിക്കുളം - ആളിയാർ പദ്ധതി
ചാലക്കുടിപ്പുഴയിലെ അപ്പർ ഷോളയാർ ഡാം - സംഭരണ ശേഷി 152.7 mcm( million cubic meters), പറമ്പിക്കുളം ഡാം ( 504.66 mcm), തൂണക്കടവ് ഡാം (15.77 mcm ), പെരുവാരിപ്പള്ളം ഡാം (17.56 mcm ) എന്നിവയിൽ നിന്നും ഉള്ള ജലം ഈ കരാറിന്റെ ഭാഗമായി തമിഴ്നാട്ടിലെ ആളിയാർ ഡാമിലേക്ക് ടണൽ  വഴി തിരിച്ചു വിടുന്നു .1960-കളിലാണ് ഈ കരാർ നിലവിൽ വന്നത്. കരാർ പ്രകാരം ചാലക്കുടിപ്പുഴ യിലെ കേരള ഷോളയാർ ഡാമിലെക്കും ചിറ്റൂർ പുഴയിലേക്കും (ഭാരതപുഴ ) നിശ്ചിത ശതമാനം വെള്ളം തുറന്നു വിടണമെന്ന്  വ്യവസ്ഥ ഉണ്ട്.
അവലംബം
വർഗ്ഗം:ചാലക്കുടിപ്പുഴ വർഗ്ഗം:കേരള സർക്കാരുമായി ബന്ധപ്പെട്ട കരാറുകൾ
വാർളി ചിത്രങ്ങൾ
മഹാരാഷ്ട്ര-ഗുജറാത്ത് അതിർത്തിയിലും സമീപപ്രദേശങ്ങളിലും ഉള്ള വാർളി ആദിവാസസമൂഹങ്ങൾ വരയ്ക്കുന്ന ചിത്രരചനാരീതിയാണ് വാർളി ചിത്രങ്ങൾ (Warli painting). ക്രി.പി.2500-3000 വർഷം മുൻപുമുതലേ ഈ രീതി അവർ പിൻ‌തുടരുന്നുണ്ടെന്ന് വിശ്വസിക്കുന്നു. വളരെ ലളിതമായ ജ്യാമിതീയരൂപങ്ങൾ ആണ് ഈ ചിത്രങ്ങളിലെ പ്രധാനചേരുവകൾ. വൃത്തവും ത്രികോണവും ചതുരവും.
ബാഹ്യ ലിങ്കുകൾ
വർഗ്ഗം:ഇന്ത്യൻ ചിത്രകല വർഗ്ഗം:പാലക്കാട് ജില്ല
ഡെങ്ക്വാക്സിയ
ഈഡിസ് പെൺകൊതുകുകൾ പരത്തുന്ന മാരക രോഗങ്ങളിലൊന്നായ ഡെങ്കിപ്പനി ബാധിച്ച് വർഷംതോറും 22,000 പേർ മരിക്കുന്നു. പ്രതിവർഷം 40 കോടി പേരെ ഈ രോഗം ബാധിക്കുന്നതായി ലോകാരോഗ്യസംഘടനയുടെ കണക്കുകൾ സൂചിപ്പിക്കുന്നു. രോഗത്തിനെതിരെ ഫലപ്രദമായ പ്രതിരോധ മരുന്നുകൾ ഇതുവരെ കണ്ടെത്തിയിരുന്നില്ല. ഡെങ്ക്‌വാക്സിയ ഉപയോഗിക്കുന്നതിലൂടെ ഡെങ്കിപ്പനി ബാധിച്ചുള്ള ആശുപത്രി വാസം എൺപതു ശതമാനത്തോളം കുറയ്ക്കാൻ കഴിയുമെന്നാണ് വിലയിരുത്തപ്പെടുന്നത്.
ഡെങ്കിപ്പനി
ഡെങ്കൂ (Dengue) വൈറസ് മൂലമുണ്ടാകുന്ന രോഗമാണ് ഡെങ്കിപ്പനി (Dengue Fever). പ്രാണികളിലൂടെ പകരുന്ന ഫ്ളാവി വൈറസുകളുടെ ഗണത്തിൽപ്പെടുന്നവയാണ് ഡെങ്കൂ വൈസുകൾ. ഇവയുടെ 4 സീറോടൈപ്പുകളെ (Serotypes) (ഡെങ്കി 1, ഡെങ്കി 2, ഡെങ്കി 3, ഡെങ്കി 4) ഇതുവരെ തിരിച്ചറിഞ്ഞിട്ടുണ്ട്. ഏതെങ്കിലും ഒരിനം ഡെങ്കിവൈറസ് ബാധിക്കുന്നവർക്കാണ് ഡെങ്കിപ്പനി ഉണ്ടാകുന്നത്. ഈഡിസ് (Aedes) ജനുസിലെ, ഈജിപ്തി (aegypti), അൽബോപിക്ട്സ് (albopictus) എന്നീ ഇനം പെൺ കൊതുകുകളുടെ ഉമിനീർ ഗ്രന്ഥികളിൽ ഡെങ്കൂ വൈസുകൾക്കു ജീവിക്കാൻ സാധിക്കും. ഈ കൊതുകുകൾ കടിക്കുന്നതിലൂടെയാണ് രോഗം പകരുന്നത്. ഒന്നിലധികം ഇനം ഡെങ്കിവൈറസുകൾ ഒരേ വ്യക്തിയെ വീണ്ടും ആക്രമിക്കുമ്പോഴാണ് രക്തസ്രാവത്തോടെയുള്ള ഡെങ്കിപ്പനി ഉണ്ടാവുന്നത്. ഡെങ്കിപ്പനിയുടെ വളരെ മാരകമായിട്ടുള്ള അവസ്ഥയാണിത്.
ചികിത്സ
ഡെങ്കിപ്പനിക്കു ഫലപ്രദമായ ചികിത്സ നിലവിലില്ല. രോഗലക്ഷണങ്ങൾ മനസ്സിലാക്കി ചികിത്സിക്കുകയാണ് പതിവ്. ശരീരത്തിലെ ദ്രാവകനഷ്ടം നികത്തുന്നതിനായി ധാരാളം വെള്ളം കുടിക്കുക, നല്ലതുപോലെ വിശ്രമിക്കുക, പനി കുറയുന്നതിനായി പാരസെറ്റാമോൾ പോലുള്ള മരുന്നുകൾ കഴിക്കുക, സന്ധിവേദന കുറയ്ക്കുന്നതിനുള്ള മരുന്നുകൾ നൽകുക എന്നീ മാർഗ്ഗങ്ങളാണ് സ്വീകരിച്ചുവരുന്നത്.
ഡെങ്കിപ്പനി തടയുന്ന പ്രതിരോധ മരുന്ന് (വാക്സിൻ) കണ്ടെത്തുന്നതിനുള്ള ഗവേഷണങ്ങൾ ലോകത്തിന്റെ പല ഭാഗത്തും നടന്നിരുന്നു. ചില മരുന്നുകൾ കണ്ടെത്തിയിരുന്നെങ്കിലും അവയ്ക്കൊന്നും ഉപയോഗ അനുമതി ലഭിച്ചിരുന്നില്ല. ഫ്രഞ്ച് കമ്പനിയായ സനോഫി പാസ്റ്റർ വികസിപ്പിച്ചെടുത്ത ഡെങ്ക്വാക്സിയ എന്ന പ്രതിരോധ മരുന്നിനാണ് ആദ്യമായി ഉപയോഗാനുമതി ലഭിച്ചത്. വ്യത്യസ്ത തരം ലക്ഷണങ്ങളോടു കൂടിയ നാലുതരം ഡെങ്കി വൈസുകളെയും ഇത് പ്രതിരോധിക്കുന്നതായി തെളിഞ്ഞിട്ടുണ്ട്. അതിനാൽ ഇതിനെയൊരു ടെട്രാവാലന്റ് വാക്സിനായി ഉപയോഗിക്കുന്നു.
സനോഫി പാസ്റ്റർ
ഫ്രാൻസിന്റെ തലസ്ഥാനമായ പാരീസിൽ സ്ഥിതിചെയ്യുന്ന പ്രശസ്ത മരുന്നു നിർമ്മാണക്കമ്പനിയാണ് സനോഫി. 1973-ലാണ് ഇത് സ്ഥാപിക്കപ്പെട്ടത്. മരുന്നുകൾ, വാക്സിനുകൾ, ഡ്രഗ്സ് എന്നിവയാണ് ഇവിടുത്തെ പ്രധാന ഉല്പ്പന്നങ്ങൾ. കമ്പനിയിൽ വാക്സിനുകൾ (പ്രതിരോധ മരുന്ന്) നിർമ്മിക്കുന്നതിനുള്ള വിഭാഗമാണ് സനോഫി പാസ്റ്റർ (Sanofi Pasteur). ഇവിടെ വച്ചാണ് ഡെങ്ക്‌വാക്സിയ നിർമ്മിച്ചെടുത്തത്. ഇരുപതു വർഷത്തെ ഗവേഷണങ്ങൾക്കായി 160 കോടി ഡോളർ (10,000 കോടി രൂപ) ചെലവായി.
പരീക്ഷണം
പതിനഞ്ചു രാജ്യങ്ങളിൽ നിന്നായി 40,000-ത്തോളം പേരിൽ ഡെങ്ക്വാക്സിയ പരീക്ഷിച്ചു നോക്കിയിരുന്നു. ഇന്ത്യയിൽ ന്യൂഡെൽഹി, ലുധിയാന, കൊൽക്കത്ത, പൂനെ, ബെംഗളൂരു എന്നിവിടങ്ങളിലെ 18-45 പ്രായക്കാരിലും മരുന്ന് പരീക്ഷിച്ചിരുന്നു.
ഉപയോഗാനുമതി
2015 ഡിസംബർ 9-ന് മെക്സിക്കോ ആണ് മരുന്ന് ഉപയോഗിക്കാനുള്ള അനുമതി ആദ്യം നൽകിയത്. ദി ഫെഡറൽ കമ്മീഷൻ ഫോർ ദി പ്രൊട്ടക്ഷൻസ് എഗൻസ്റ്റ് സാനിട്ടറി റിസ്ക്സ് (COFEPRIS) ആണ് ലൈസൻസ് നൽകിയത്. ഏഷ്യ, തെക്കേ അമേരിക്ക എന്നീ ഭൂഖണ്ഡങ്ങളിലെ ഇരുപതോളം രാജ്യങ്ങളിൽ സനോഫി മരുന്ന് ഉപയോഗത്തിനുള്ള അനുമതി തേടിയിട്ടുണ്ട്. 2016-ൽ യൂറോപ്പും 2017-ൽ അമേരിക്കയും ഡെങ്ക്വാക്സിയ ഉപയോഗിച്ചു തുടങ്ങുമെന്ന് പ്രതീക്ഷിക്കുന്നു. അപ്പോൾ കമ്പനിയ്ക്ക് പ്രതിവർഷം പത്തുകോടി ഡോസ് മരുന്ന് ഉണ്ടാക്കേണ്ടിവരുമെന്നാണ് കണക്കാക്കുന്നത്.
അവലംബം
വർഗ്ഗം:വാക്സിനുകൾ
ആശങ്കാജനകമല്ലാത്ത ജീവിവർഗ്ഗങ്ങൾ
ഇന്റർനാഷണൽ യൂണിയൻ ഫോർ ദ കൺസർവേഷൻ ഓഫ് നേച്ചർ ആൻഡ് നാച്ചുറൽ റിസോഴ്‌സ് (International Union for Conservation of Nature) പ്രകാരം ഒട്ടും ആശങ്കാജനകമല്ലാത്ത അവസ്ഥയുള്ള ജീവിവർഗ്ഗങ്ങളെ ആശങ്കാജനകമല്ലാത്തജീവി വർഗ്ഗങ്ങൾ (Least concern) LC എന്നു വിളിക്കുന്നു.
അവലംബം
വർഗ്ഗം:ഐ.യു.സി.എൻ. ചുവന്ന പട്ടിക
രാജാ ദാഹിർ
സിന്ധിലെ അവസാന ഹിന്ദു ഭരണാധികാരിയായിരുന്നു രാജാ ദാഹിർ (661–712 AD).അദ്ദേഹത്തിന്റെ ഭരണ കാലത്താണ് മുഹമ്മദ് ബിൻ കാസിം ഇന്ത്യ അക്രമിച്ച് കീഴടക്കിയത്.
വർഗ്ഗം:പാകിസ്താന്റെ ചരിത്രം വർഗ്ഗം:ഇന്ത്യയിലെ രാജാക്കന്മാർ വർഗ്ഗം:ഹിന്ദു രാജാക്കന്മാർ
വട്ടപ്പൂന്താനി
ഏഷ്യ, ആഫ്രിക്ക, തെക്കേ അമേരിക്ക എന്നിവിടങ്ങളിലും കേരളത്തിൽ എല്ലായിടത്തും കാണുന്നതുമായ പടരുന്ന ഒരു വള്ളിച്ചെടിയാണ് വട്ടപ്പൂന്താനി. .
ഭാഷയുടെ മരണം
ലോകത്ത് അംഗീകരിയ്ക്കപ്പെട്ട 6900 ഭാഷകൾ ഉള്ളതിൽ പകുതിയോളവും അടുത്ത ഏതാനും ദശകങ്ങളിൽ ഇല്ലാതാകും. ഇവയിൽ 516 എണ്ണത്തോളം ഇപ്പോൾ തന്നെ അതിജീവനഭീഷണി നേരിടുകയാണ്. 170 അമേരിക്കൻ ഭാഷകളും 210 പസഫിക് ഭാഷകളും 78 ഏഷ്യൻ ഭാഷകളും 46 ആഫ്രിക്കൻ ഭാഷകളും 12 യൂറോപ്യൻ ഭഷകളുമാണവ. ഒരു ലക്ഷത്തിലധികം ആളുകൾ സംസാരിക്കുന്ന ഭാഷകൾ നൂറോളമേയുള്ളൂ. ലോകത്ത് നിലവിലുള്ള 10 ശതമാനം ഭാഷകൾക്കു മാത്രമേ തൽക്കാലത്തേക്കെങ്കിലും അപകടാവസ്ഥയില്ലാതുള്ളൂ. ഇന്നുള്ളതിൽ 96% ഭാഷകൾ സംസാരിക്കുന്നത് 4% ജനങ്ങൾ മാത്രമാണ്. തിരിച്ച് 96% ജനങ്ങൾ സംസാരിക്കുന്നത് 4% ഭാഷകൾ മാത്രവും. അതായത് 21 ഭാഷകൾ.
ജീവിവർഗ്ഗങ്ങളുടെ കാര്യത്തിൽ അവയുടെ ജനിതകവസ്തുക്കളെയാണ് സംരക്ഷിക്കുന്നതെങ്കിൽ ഭാഷയുടെ കാര്യത്തിൽ ഭാഷയെത്തന്നെ സൂക്ഷിച്ചുവെക്കാൻ നമുക്കാവും. പുതുതായി ഒരു ജീവിയെ സൃഷ്ടിക്കുക ശസ്ത്രത്തിന് ഇപ്പോഴും അന്യമായ കാര്യമാണ്. അതേ സമയം നിലവിലുള്ള അറിവുകളും സങ്കേതങ്ങളും ഉപയോഗിച്ച് തത്ത്വികമായിട്ടെങ്കിലും ഒരു ഭാഷയെ സൃഷ്ടിക്കുക അത്ര പ്രയാസമേറിയതല്ല.
ഭാഷകളുടെ മരണം നടക്കുന്നത് പ്രസ്തുത ഭാഷ സംസാരിക്കുന്ന ഭാഷകർ ഇല്ലാതെ വരുമ്പോഴാണ്. ഭാഷാനാശത്തിന് കാരണമാകുന്ന, ഭാഷകരില്ലാത്ത അവസ്ഥയുണ്ടാകുന്നതിന് പല കാരണങ്ങളുണ്ട്.
ലോകത്തെ ഭൂരിപക്ഷം ഭാഷകളും പതിനായിരത്തിൽ കുറവ് ആളുകളാണ് സംസാരിക്കുന്നത്. അത്തരത്തിൽ പ്രസ്തുത ഭാഷ സംസാരിക്കുന്ന ജനസമൂഹത്തിനുമേലുണ്ടാകാവുന്ന പരിസ്ഥിതി ആഘാതങ്ങൾമൂലം ആ വിഭാഗം ഭൂമിയിൽനിന്ന് ഇല്ലാതായിപ്പോയേക്കാം. രോഗങ്ങൾ,യുദ്ധങ്ങൾ തുടങ്ങിയ കീഴ്പ്പെടുത്തൽ (ഭൗതികാക്രമണങ്ങൾ) വഴി ഭാഷകരില്ലാതാകാം. മറ്റൊന്ന് പ്രായമായവർ മാത്രം ഒരു ഭാഷ സംസാരിക്കുകയും അടുത്ത തലമുറ മറ്റേതെങ്കിലും ഭാഷയിലേക്ക് മാറുകയും ചെയ്തതുമൂലം പ്രായമായവരുടെ മരണത്തോടെ ഭാഷ ഇല്ലാതാകുന്നു.
തെക്കുകിഴക്കൻ ഏഷ്യൻ രാജ്യങ്ങളിൽ ആഗോളവൽക്കരണത്തിന്റെ പ്രതികരണമായിട്ട് വൻതോതിലുള്ള ഇംഗ്ളീഷ് ഭാഷാപഠനം നടന്നുവരുന്നു. കംപ്യൂട്ടർ വ്യവസായത്തിൽ ലോകമേൽക്കോയ്മ നേടാൻ ലക്ഷ്യമിട്ട് ചൈനക്കാർ വൻതോതിൽ ഇംഗ്ളീഷ് ഭാഷ പഠിക്കുന്നു. ലോകത്ത് 85 ശതമാനത്തിൽ അധികം ശസ്ത്ര സാങ്കേതിക അക്കാദമിക പ്രവർത്തനങ്ങൾ നടക്കുന്നത് ഇംഗ്ളീഷ് ഭാഷയിലാണ്. ഇതിനുള്ള പ്രധാന കാരണം വിവരസമ്പത്ത് കൈകാര്യം ചെയ്യുന്നത് 80 ശതമാനത്തോളം ഇംഗ്ളീഷ് ഭാഷയിൽ ആയതാണ്. ഇൻഡ്യയെപ്പോലുള്ള വിവിധ ഭാഷാ രാജ്യത്ത് ദേശീയ ഭാഷയായ ഹിന്ദിയേക്കാളും പരസ്പരം ബന്ധിപ്പിക്കുന്ന ബന്ധഭാഷയായി നിൽക്കുന്നത് ഇംഗ്ളീഷാണ്. ഏതൊരു അഹിന്ദി പ്രദേശകാരനും ഹിന്ദിയേക്കാൾ സ്വീകാര്യത ഇംഗ്ളീഷിനു നൽകുന്നു. പരിമിതമായ ജീവിതാവശ്യങ്ങൾക്ക് പ്രാദേശികഭാഷ മതിയായേക്കാം. എന്നാൽ ഭാഷ ഇന്ന് ആവശ്യത്തിലുപരി വിജ്ഞാനം മുതൽ ആർഭാടത്തിനുവരെ ഉള്ളതാണ്.
ലാറ്റിനമേരിക്കയിലോ, ആഫ്രിക്കയിലോ ഭാഷകൾക്ക് വംശനാശം സംഭവിക്കുന്നത് കാണുന്നുണ്ട്. തദ്ദേശീയമായ ന്യൂനപക്ഷഭാഷകൾ സംസാരിക്കുന്നവർ പലപ്പോഴും സമ്പത്തികകാരണങ്ങളാലോ ഉപയോഗത്തിന്റെ ആവശ്യം കൊണ്ടോ അഭിമാനത്തിന്റെ പ്രശ്നം കൊണ്ടോ തദ്ദേശീയഭാഷകൾ ഉപേക്ഷിച്ച് വലിയ ഭാഷയുടെ സംരക്ഷണത്തിലേക്ക് കടക്കുന്നു. അതുവഴി പുതിയ ഭാഷയുടെ അന്തസ്സ് അടുത്ത തലമുറ നേടിയെടുക്കുന്നു.
ഭാഷയുടെ മരണത്തെക്കുറിച്ചുള്ള വ്യാകുലത പല നിക്ഷിപ്ത തല്പര സമൂഹങ്ങളിലും ഉയർന്നുവരുന്നുണ്ട്. വംശം, വർഗ്ഗം, രാഷ്ട്രീയം തുടങ്ങിയ നിക്ഷിപ്തതാല്പര്യങ്ങളാണ് ഈ വേവലാതിക്കു പുറകിൽ പലപ്പോഴും ഉണ്ടാവുക. കപടദേശീയത, കപടഭാഷാസ്നേഹം, തുടങ്ങിയവയുടെ മറവിൽ സ്വാഭാവികമായ ഭാഷാപരിണാമത്തെ പിറകോട്ടടിപ്പിക്കാനുള്ള പ്രവണതയുണ്ടാകാനുള്ള സാദ്ധ്യതയുണ്ട്.
ഇന്ത്യയിൽ 1600 ഭാഷകളുണ്ട്. അവയെ എല്ലാം പ്രോത്സാഹിപ്പിക്കാനോ കരുതാനോ പോലും ആവില്ല. എല്ലാ ഭാഷകളിലും കോടതിവിധികളും ഗസറ്റും മറ്റും ഉണ്ടാക്കാനുമാവില്ല.
പുറം കണ്ണികൾ
വർഗ്ഗം:ഭാഷ
ഇൻഫന്റ് ജീസസ് ഇ.എം.എച്ച്.എസ്സ്.എസ്സ്., തിരുവമ്പാടി
കോഴിക്കോട് നഗരത്തിൽ നിന്ന് 35 കി.മി കിഴക്കുമാറി തിരുവമ്പാടി എന്ന ഗ്രാമത്തിൽ സ്ഥിതി ചെയ്യുന്ന ഒരു അൺ എയ്ഡഡ് വിദ്യാലയമാണ് ഇൻഫന്റ് ജീസസ് സ്കൂൾ, തിരുവമ്പാടി. 1995 ജൂൺ 1-നാണ് ഈ വിദ്യാലയം സ്ഥാപിച്ചത്. 2004-ലെ പത്താം ക്ലാസ് പരീക്ഷയിൽ രണ്ടാം റാങ്കും പത്താം റാങ്കും ഈ സ്കൂളിലെ വിദ്യാർത്ഥികളാണ് നേടിയത്.
തുടർച്ചയായ പതിമൂന്നുവർഷം ഈ സ്കൂളിൽ നൂറുശതമാനം വിജയം ലഭിച്ചിരുന്നു.
അവലംബം
വർഗ്ഗം:കോഴിക്കോട് ജില്ലയിലെ വിദ്യാലയങ്ങൾ
സിൻഡ്രെല്ല
"ലോകമെമ്പാടും ആയിരക്കണക്കിന് വകഭേദങ്ങളുള്ള ഒരു നാടോടി കഥയാണ് സിൻഡ്രെല്ല അല്ലെങ്കിൽ "ദി ലിറ്റിൽ ഗ്ലാസ് സ്ലിപ്പർ"  ഉപേക്ഷിക്കപ്പെട്ട സാഹചര്യങ്ങളിൽ ജീവിക്കുന്ന ഒരു യുവതിയാണ് മുഖ്യകഥാപാത്രം. വിവാഹത്തിലൂടെ സിംഹാസനത്തിലേക്കുള്ള അവളുടെ ആരോഹണത്തോടെ അത് പെട്ടെന്ന് ശ്രദ്ധേയമായ ഭാഗ്യത്തിലേക്ക് മാറുന്നു. ഈജിപ്തിലെ രാജാവിനെ വിവാഹം കഴിക്കുന്ന ഒരു ഗ്രീക്ക് അടിമ പെൺകുട്ടിയെ കുറിച്ച് ബിസി 7 നും AD 23 നും ഇടയിൽ ഗ്രീക്ക് ഭൂമിശാസ്ത്രജ്ഞനായ സ്ട്രാബോ വിവരിച്ച റോഡോപ്പിസിന്റെ കഥ സാധാരണയായി സിൻഡ്രെല്ല കഥയുടെ അറിയപ്പെടുന്ന ഏറ്റവും പഴക്കം ചെന്ന വകഭേദമായി കണക്കാക്കപ്പെടുന്നു.
കഥയുടെ ആദ്യത്തെ യൂറോപ്യൻ പതിപ്പ് ഇറ്റലിയിൽ 1634-ൽ ജിയാംബറ്റിസ്റ്റ ബേസിൽ തന്റെ പെന്റമെറോണിൽ പ്രസിദ്ധീകരിച്ചു. ഇംഗ്ലീഷ് സംസാരിക്കുന്ന ലോകത്ത് ഇപ്പോൾ ഏറ്റവും വ്യാപകമായി അറിയപ്പെടുന്ന ഈ പതിപ്പ് 1697-ൽ ഹിസ്റ്റോയേഴ്‌സ് ou കോണ്ടെസ് ഡു ടെംപ്സ് പാസ്സിൽ ചാൾസ് പെറോൾട്ട് ഫ്രഞ്ച് ഭാഷയിൽ പ്രസിദ്ധീകരിച്ചു. മറ്റൊരു പതിപ്പ് പിന്നീട് ഗ്രിം സഹോദരന്മാർ അവരുടെ നാടോടി കഥാ ശേഖരമായ ഗ്രിംസിന്റെ ഫെയറി ടെയിൽസിൽ 1812 ൽ പ്രസിദ്ധീകരിച്ചു.
വ്യത്യസ്ത ഭാഷകളിൽ കഥയുടെ തലക്കെട്ടും പ്രധാന കഥാപാത്രത്തിന്റെ പേരും മാറുന്നുണ്ടെങ്കിലും, ഇംഗ്ലീഷ് ഭാഷയിലുള്ള നാടോടിക്കഥകളിൽ സിൻഡ്രെല്ല ഒരു പുരാതന നാമമാണ്. സിൻഡ്രെല്ല എന്ന വാക്കിന്റെ അർത്ഥം സമാനതകളാൽ, ആട്രിബ്യൂട്ടുകൾ തിരിച്ചറിയപ്പെടാത്ത ഒരാളെ അല്ലെങ്കിൽ അവ്യക്തതയ്ക്കും അവഗണനയ്ക്കും ശേഷം അപ്രതീക്ഷിതമായി അംഗീകാരമോ വിജയമോ നേടുന്ന ഒരാളെയാണ്. സിൻഡ്രെല്ലയുടെ ഇപ്പോഴും പ്രചാരത്തിലുള്ള കഥ അന്താരാഷ്ട്രതലത്തിൽ ജനകീയ സംസ്കാരത്തെ സ്വാധീനിക്കുന്നത് തുടരുന്നു, വൈവിധ്യമാർന്ന മാധ്യമങ്ങൾക്ക് പ്ലോട്ട് ഘടകങ്ങളും സൂചനകളും ട്രോപ്പുകളും നൽകുന്നു.
അവലംബം
Notes
പുറംകണ്ണികൾ
വർഗ്ഗം:ഗ്രിംമ്സ് നാടോടിക്കഥകൾ
ഫാദർ ക്രിസ്തുമസ്
ക്രിസ്തുമസ്സിന്റെ പ്രതീകമായി ക്രിസ്തുമസ് സമ്മാനം കൊണ്ടുവരുന്ന വൃക്തിയായി അറിയപ്പെടുന്ന ഒരു പരമ്പരാഗത ഇംഗ്ലീഷ് നാമം ആണ് ഫാദർ ക്രിസ്തുമസ്. അമേരിക്കൻ സംസ്കാരത്തിൽ സാധാരണയായി ഫാദർ ക്രിസ്തുമസ് ഇപ്പോൾ ലോകമെങ്ങും അറിയപ്പെടുന്ന സാന്താക്ലോസ് ആയും വളരെ പഴയ ഇംഗ്ലീഷ് നാടൻ പാരമ്പര്യത്തിന്റെ ഭാഗമായും കരുതപ്പെടുന്നു. നൂറ്റാണ്ടുകൾക്ക് മുൻപുതന്നെ ക്രിസ്മസ് വ്യക്തിത്വവൽക്കരിച്ചിരുന്നതിനാൽ ഇംഗ്ലീഷ് ക്രിസ്മസ് ഫാദറിന്റെ സ്വീകാര്യമായ ആധുനിക രൂപം വിക്ടോറിയൻ കാലഘട്ടത്തിൽ വികസിച്ചതാണ്.
പുറം കണ്ണികൾ
വർഗ്ഗം:നാട്ടറിവ്
ബാൽച് സ്പ്രിങ്സ് (ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു നഗരമാണ് ബാൽച് സ്പ്രിങ്സ്. ഡാളസിന്റെ പ്രാന്തപ്രദേശമായ ഗ്രാമം ഡാളസ്-ഫോർട്ട് വർത്ത് മെട്രോപ്ലക്സിന്റെയും ഭാഗമാണ്. 2010ലെ സെൻസസ് പ്രകാരം ഇവിടെ 23,728 പേർ വസിക്കുന്നു.
ഭൂമിശാസ്ത്രം
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 23.3 km2 ആണ്. ഇതിൽ 23.2 km2 കരപ്രദേശവും 0.06 km2 (0.08%) ജലവുമാണ്.
പുറത്തേയ്ക്കുള്ള കണ്ണികൾ
വർഗ്ഗം:ടെക്സസിലെ പട്ടണങ്ങൾ
ബാരിയാട്രിക്സ്
പൊണ്ണത്തടിയുടെ കാരണങ്ങൾ, പ്രതിരോധം, ചികിത്സ എന്നിവ കൈകാര്യം ചെയ്യുന്ന വൈദ്യശാസ്ത്ര ശാഖയാണ് ബാരിയാട്രിക്സ്.
പദോൽപ്പത്തി
ബാരിയാട്രിക്സ് എന്ന പദം 1965 ൽ ആണ് ഉപയോഗിച്ചു തുടങ്ങിയത്. ഗ്രീക്ക് വേരുകൾ ഉള്ള ബാര് (ബാരോമീറ്ററിലെന്നപോലെ "ഭാരം" എന്നർഥത്തിൽ), സഫിക്‌സ് ആയ ഐയാട്ര് (പീഡിയാട്രിക്സിലെന്നപോലെ "ചികിത്സ" എന്നർഥത്തിൽ), സഫിക്സ് - ഇക് ("ബന്ധപ്പെട്ട") എന്നിവ ചേർന്നതാണ് ബാരിയാട്രിക്സ് എന്ന പദം. ശരീരഭാരം കുറയ്ക്കുന്നതിനുള്ള ഡയറ്റിംഗ്, വ്യായാമം, ബിഹേവിയറൽ തെറാപ്പി, ഫാർമക്കോതെറാപ്പി, ശസ്ത്രക്രിയ എന്നിവ ഈ മേഖലയിൽ ഉൾപ്പെടുന്നു. ശരീരഭാരം കുറയ്ക്കുന്നതിന് പ്രത്യേകമായുള്ള ഒരു ചികിത്സയല്ലാതെ ശരീര വലുപ്പം കൂടിയ ആളുകളെ സൂചിപ്പിക്കുന്നതിനും ഈ പദം മെഡിക്കൽ മേഖലയിലും മറ്റും ഉപയോഗിക്കുന്നു, ഉദാ: വലിയ ആശുപത്രി വസ്ത്രങ്ങൾ ഉള്ള മെഡിക്കൽ സപ്ലൈ കാറ്റലോഗുകളും ആശുപത്രി കിടക്കകളും മറ്റും വിശേഷിപ്പിക്കാൻ "ബാരിയാട്രിക്" എന്ന് ഉപയോഗിക്കുന്നു.
ബാരിയാട്രിക് രോഗികൾ
അമിതവണ്ണവും പൊണ്ണത്തടിയും ഉയർന്നു വരുന്ന മെഡിക്കൽ പ്രശ്നങ്ങളാണ്. അമിതവണ്ണത്തിന് ആരോഗ്യത്തിന് ഹാനികരമായ പല ദൂഷ്യഫലങ്ങൾ ഉണ്ട്: പരിധി കവിയുന്ന ബി‌എം‌ഐ (ബോഡി മാസ് ഇൻ‌ഡെക്സ്) ഉള്ള വ്യക്തികൾക്ക് മെഡിക്കൽ പ്രശ്നങ്ങളുടെ അപകടസാധ്യത വളരെ കൂടുതലാണ്. ഹൃദ്രോഗം, പ്രമേഹം, പലതരം അർബുദം, ആസ്ത്മ, ഒബ്സ്ട്രക്റ്റീവ് സ്ലീപ് അപ്നിയ, വിട്ടുമാറാത്ത മസ്കുലോസ്കെലെറ്റൽ പ്രശ്നങ്ങൾ എന്നിവ ഇതിൽ ഉൾപ്പെടുന്നു. അമിതവണ്ണവും മരണനിരക്കും തമ്മിലും പരസ്പര ബന്ധങ്ങളുണ്ട്.
കുട്ടികളടക്കം പൊണ്ണത്തടിയും അമിതവണ്ണവുമുള്ള ആളുകൾക്ക് സ്വന്തമായി ശരീരഭാരം കുറയ്ക്കാൻ പ്രയാസമാണ്. സ്വന്തമായി ഡയറ്റ് പരീക്ഷിക്കുകയും, ഡയറ്റ് അവസാനിപ്പിച്ചതിനുശേഷം ശരീരഭാരം കൂടുകയോ അല്ലെങ്കിൽ യഥാർത്ഥ ഭാരത്തിലേക്ക് മടങ്ങുകയോ ചെയ്യുന്നത് സാധാരണമാണ്. ബാരിയാട്രിക് ശസ്ത്രക്രിയയ്ക്ക് ശേഷം രോഗിയുടെ മാനസികാരോഗ്യത്തിൽ ചില പുരോഗതി രേഖപ്പെടുത്തിയിട്ടുണ്ട്. ബാരിയാട്രിക് സർജറി ആവശ്യമായവരിൽ 51% പേരും മാനസികരോഗങ്ങളുടെ ചരിത്രം പ്രത്യേകം റിപ്പോർട്ടുചെയ്യുന്നുവെന്നതും ശ്രദ്ധിക്കേണ്ടതാണ്.
ചികിത്സയുടെ രീതികൾ
ഭക്ഷണക്രമം, വ്യായാമം, പെരുമാറ്റചികിത്സ, അമിതവണ്ണ വിരുദ്ധ മരുന്നുകൾ എന്നിവ ആദ്യ നിര ചികിത്സയാണെങ്കിലും, കഠിനമായ അമിതവണ്ണത്തിനുള്ള മെഡിക്കൽ തെറാപ്പിക്ക് പരിമിതമായ ഹ്രസ്വകാല വിജയവും ദീർഘകാല വിജയവും കുറവാണ്. ശസ്ത്രക്രിയകളിലൂടെ പരമ്പരാഗത ചികിത്സയേക്കാൾ മെച്ചപ്പെട്ട രീതിയിൽ ശരീരഭാരം കുറയ്ക്കാനും ജീവിതനിലവാരം മെച്ചപ്പെടുത്തുന്നതിനും അമിതവണ്ണവുമായി ബന്ധപ്പെട്ട രോഗങ്ങളായ രക്താതിമർദ്ദം, പ്രമേഹം എന്നിവ ഒഴിവാക്കുന്നതിനും കാരണമാകുന്നു. രോഗികൾക്കനുസരിച്ച് സമീപനങ്ങളുടെ സംയോജനവും ആവശ്യമായി വരാം. യുവാക്കളിൽ ബാരിയാട്രിക് ചികിത്സകൾ വളരെ ശ്രദ്ധയോടെ പരിഗണിക്കണം.
ശരീരത്തിലെ കൊഴുപ്പ് ശതമാനം അളക്കുന്നതിനുള്ള ഒരു രീതിയായ ബയോഇലക്ട്രിക്കൽ ഇം‌പെഡൻസ് വിശകലനം ബാരിയാട്രിക്സിൽ ഉപയോഗിക്കുന്ന ഒരു സാങ്കേതികതയാണ്.
പുറം കണ്ണികൾ
വർഗ്ഗം:അമിതവണ്ണം വർഗ്ഗം:ബാരിയാട്രിക്സ്
ഹിരാലാൽ യാദവ്
ഒരു ഇന്ത്യൻ നാടോടി ഗായകനായിരുന്നു ഹിരാലാൽ യാദവ് (1925/1926 - 12 മെയ് 2019), 2019-ൽ ഇന്ത്യയിലെ ഏറ്റവും ഉയർന്ന നാലാമത്തെ സിവിലിയൻ അവാർഡായ പത്മശ്രീ അദ്ദേഹത്തിന് ലഭിച്ചു. 2015-ൽ യശ ഭാരതി അവാർഡും അദ്ദേഹത്തിന് ലഭിച്ചിരുന്നു.
മരണം
93 ആം വയസ്സിൽ, 2019 മെയ് 12 ന് അദ്ദേഹം അന്തരിച്ചു.
പുറത്തേക്കുള്ള കണ്ണികൾ
വർഗ്ഗം:ഉത്തർപ്രദേശിൽ നിന്നുള്ളവർ വർഗ്ഗം:ഇന്ത്യൻ സംഗീതജ്ഞർ വർഗ്ഗം:ഇന്ത്യൻ നാടോടി ഗായകർ വർഗ്ഗം:2019-ൽ മരിച്ചവർ വർഗ്ഗം:1920-കളിൽ ജനിച്ചവർ വർഗ്ഗം:ഇന്ത്യൻ ഗായകർ
വംശനാശ സാദ്ധ്യതയുള്ള ജീവികൾ
വംശനാശഭീഷണീയുള്ള, അഥവാ വംശനാശസാധ്യതയുള്ള ജീവി വർഗ്ഗങ്ങളെ ആണ് വംശനാശ സാദ്ധ്യതയുള്ള ജീവികൾ എന്ന ഈ വർഗ്ഗത്തിൽ ഉൾപ്പെടുത്തിയിരിക്കുന്നത്. നാശോന്മുഖമായേക്കാവുന്ന ഇവയുടെ സംരക്ഷണത്തിനും ആവാസവ്യവസ്ഥാ നിലനിൽപ്പിനും പ്രത്യേക ശ്രദ്ധ അർഹിക്കുന്നു. നിലനിൽപ്പിനും പുനരുൽപാദനത്തിനും ഭീഷണിയാകുന്ന സാഹചര്യങ്ങൾ മെച്ചപ്പെടുന്നില്ലെങ്കിൽ വംശനാശ ഭീഷണി നേരിടാൻ സാധ്യതയുണ്ടെന്ന് ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചർ വർഗ്ഗീകരിച്ച് വിലയിരുത്തുന്നു. ആവാസവ്യവസ്ഥയുടെ നാശനഷ്ടം അല്ലെങ്കിൽ ജീവിവർഗങ്ങളുടെ നാശമാണ് പ്രധാനമായും ഇതിലെ അപകടസാധ്യത. ദുർബലമായ ആവാസവ്യവസ്ഥയോ ജീവിവർഗങ്ങളോ ഇതിനായി നിരീക്ഷിക്കപ്പെടുന്നു.
നിലവിൽ 5196 മൃഗങ്ങളെയും 6789 സസ്യങ്ങളെയും വംശനാശ സാദ്ധ്യതയുള്ള ജീവികൾ എന്നു വർഗ്ഗീകരിച്ചിരിക്കുന്നു. മൃഗങ്ങളുടെ ജനിതക വിഭവങ്ങളുടെ ക്രയോകോൺസർവേഷൻ പോലുള്ള രീതികൾ, പ്രത്യേകിച്ചും കന്നുകാലികളുടെ ദുർബല ഇനങ്ങളെ സംരക്ഷിക്കാനുള്ള ശ്രമങ്ങളിൽ നടപ്പാക്കിയിട്ടുണ്ട്.
അകിൽ, ചെറിയപുള്ളിപ്പരുന്തു് എന്നിവ ഉദാഹരണം ആകുന്നു.
പുറത്തേകുള്ള കണ്ണികൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം നാശോന്മുഖമായേക്കാവുന്ന അവസ്ഥയിലുള്ള ജീവികൾ
ഡെയ്സി (ചലച്ചിത്രം)
പ്രതാപ് കെ. പോത്തൻ സംവിധാനം ചെയ്ത 1988 ലെ ഇന്ത്യൻ മലയാള ചിത്രമാണ് ഡെയ്സി. ഹരീഷ് കുമാർ, സോണിയ, കമൽ ഹാസൻ, ലക്ഷ്മി, എം. ജി. സോമൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ശ്യാം സംഗീത സ്കോറാണ് ചിത്രത്തിലുള്ളത്.
പാട്ടരങ്ങ്
സംഗീതം ശ്യാം, വരികൾ എഴുതിയത് പി. ഭാസ്കരൻ.
പുറത്തേക്കൂള്ള കണ്ണികൾ
വർഗ്ഗം:മലയാളചലച്ചിത്രങ്ങൾ വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കമലഹാസൻ അഭിനയിച്ച മലയാളചലച്ചിത്രങ്ങൾ
ഇതാണെന്റെ പേര്
ഇതാണെന്റെ പേര് എന്ന ലഘു നോവലിന്റെ ആദ്യം സക്കറിയ കുറെ പേർക്ക് നന്ദി പറയുന്നുണ്ട്. അത് ജ്യോതിഷം പരലോക പുനർജന്മം ഭാരതീയ തത്വശാസ്ത്ര സംബന്ധിയായ വ്യക്തികളോടും ഗ്രന്ഥകർത്താക്കളോടുമാണ്. കടപ്പാടിന് വേണ്ടി ഒരു പേജ് മാറ്റിവെച്ചിട്ടുണ്ട്. അതിൽ നിന്നു തന്നെ ഈ കഥയുടെ സ്വഭാവവും ഊഹിക്കാവുന്നതാണ്.